
Ocho luna 
negociando 
CAO na HOH 
y ainda no a 
logra nada 

Tin tur indicacion cu awa ta sigui cay, pero 


Varios lugar lo keda tambe bao di awa, 
manera e.o. rotonde banda di Codemsa 

SI awa sigui cay, manera ta bin ta sosode for di den 
ultimo fin di siman, ta haci cu varios lugar manera 
e.o. e parti di Watty Vos Blvd, y sigur n’e rotonde 
dilanti di Codemsa, lo keda bao di awa, pa cual lo 
sigui usa trucknan pa scupa e awa, de lo contrario lo 
no por permiti trafico di ningun vehiculo di motor. E 
situacion ald por tin Minister Otmar Oduber masha 
fastioso, pero e t’e Minister cu mester busca e solu- 
cion y si sigui culpa otro, e lo no yuda ningun hende. 
Drech’e of hala un banda pa otro cu si por haci’e. 

Pa aña DRH ta atende cu mas di 1000 
caso di ambtenaar cu no ta cumpli 


DEPARTAMENTO 

di Recurso Humano 
e siman aki a organisa 
un conferencia pa he- 
fenan di departamen- 
tonan di Gobierno 
riba e tema di Integ- 
ridad. Pa esaki tabatin 
dos orador principal 
di Hulanda. 

Director di DRH Om- 
aira Lares a splica cu e 
meta di e conferencia 
ta cu kier crea un con- 
sciencia pa e decision- 
nan cu wordo tuma 
door di un hefe ta 
bon splica. E trahado 
tin derecho pa su hefe 
ta transparente den e 
forma cu e ta hiba su 
maneho, hasta ora di 
tuma cierto decision 
cu no sa ainda si nan 
ta bon tuma of no. 
P’esey e ambtenaar y 
e “bestuurder” mes- 
ter transparente pa 


pueblo por mira e de- 
cisionnan cu ta wordo 
tuma. “Haci bon has- 
ta ora niun hende ta 
wak bo,” ta palabran- 
an di Omaira Lares. 
Departamento di Re- 
curso Humano ta at- 
ende cu henter e per- 
sonal di Gobierno y 
ta haya nan mes ta at- 
ende masha hopi caso 
mes. Tin diferente 
tipo di forma con un 
ambtenaar por faya 
den cumpli cu su de- 
ber (Plichtsverzuim). 

E ta zona increibel, 
pero pa aña DRH 
ta atende cu mas 
di 1000 caso di 
“plichtsverzuim”y 
cada aña e ta sigui 
crece. E1 a splica cu 
debi na castigonan, 
por bisa cu pa aña ta 
kita mas o menos 15 
persona for di e Cu- 
erpo di Ambtenaar. 



Pero tambe tin caso di 
ambtenaarnan cu sal- 
arionan ta wordo bas- 
ta cu basta placa pa 
motibo cu nan no ta 
cumpli cu nan deber- 
nan. P’esey e ta bisa cu 
no ta papia solamente 


soborno, fraude of fal- 
sificacion, pero tambe 
e ta encera casonan di 
ambtenaarnan cu no 
ta cumpli cu nan re- 
sponsabilidadnan. “E 
plichtsverzuim” den 
departamentonan di 


Gobierno awendia ta 
hopi grandi. 

E conferencia organisa 
door di DRH a tuma 
luga na Marriott y ta- 
bata specialmente pa 
hefenan di departa- 
mento y chefnan. 


Gobierno no a aproba ningun aumento di tarifa, pero 


Dicon e recibonan ta mas halto cu normal? 


PROME Minister Ev- 
elyn Wever Croes ta 
insisti cu su Gobierno 
no a aumenta ningun 
tarifa di awa y corien- 
te, pero e tambe a haya 
varios reclamo, cu de- 
bidamente tin hende 
cu a haya un cobranza 
mas halto p’e mesun 
uso. 

Esaki a pone cu Prome 
Minister Evelyn Wever 
Croes a laga institui 
un investigacion pa sa 
kico ta pasando, con 


bin de pronto tin hen- 
de ta pagando un tarifa 
mas halto. 

E prome reaccion cu 
el a haya for di WEB 
Aruba N.V ta, cu no 
por tuma e meeting di 
meter regularmente y 
ta haci esaki riba dife- 
rente dia. Esaki berdad 
ta confirma cu e usage 
ta mas halto, y mester 
cobra mas hopi. 

Pero e mandatario no 
ta contento cu esaki y 
a demanda un inves- 


tigacion mas profundo 
pa despues bin bek den 
conferencia pa sa ta 
kico a pasa realmente. 

Ta spera di haya un re- 
accion riba e aumento 
aki, pasobra si Gobier- 
no no a aumenta nin- 
gun tarifa, e contribuy- 
ente no por haya un 
cobranza mas halto cu 
normal. Pueblo no kier 
pensa malo, pero e ta 
duna cierto indicacion 
y como tal un aclara- 
cion ta na su lugar. 

Melvin Tromp di partido AVP na Rocco Tjon di MEP 

"No papia di integridad, si bo mes no ta integro" 

Demostra si bo mes ta integro prome cu papia di otronan 


AYERA den confer- 
encia di prensa di par- 
tido AVP, por a mira un 
Melvin Tromp, al caso y 
hasta a cuestiona seria- 
mente e lider di fraccion 
di MEP, Rocco Tjon, 
kende ta acusa otro, pero 
no ta mira su propio cara 
den spiel. 

Melvin Tromp, vocero di 
AVP a trece dilanti cu el 
a bin ta siguiendo e preo- 
cupacionnan den mundo 
di husticia. Pero mas 
lamentable e ta haya cu e 
lider di fraccion di MEP, 
no ta expresando su mes 
na fabor di husticia, sien- 
do un persona cu a bin di 
e sector aki prome cu el a 
drenta politica. 

Melvin Tromp ta lamen- 
ta con hopi biaha Rocco 
Tjon ta punta dede ora 
cu e ta papia di e tema di 
integridad. Mientras cu 
den bo propio cas, e no 
ta percura pa cuestiona 
hendenan cu tabata en- 
volvi den discusionnan 


pa loke ta nan integri- 
dad. 

AVP tambe, Melvin 
Tromp a sigui mustra, 
tin su preguntanan riba e 
tema di integridad. 
Aruba ta consisti di un 
comunidad hopi chikito. 

“Ora bo kier mustra dede 
y bo kier laga pasa cu 
bo ta transparente den 
e forma cu bo kier ehe- 
cuta bo trabou, bo por ta 
sigur cu cualkier accion 
ta trece reaccion manera 
den e caso aki.” 

Esaki ta motibo cu Mel- 
vin Tromp a bisa cu el a 
dicidi di reacciona riba 
Rocco Tjon. 

E ta haya cu e forma cu 
nan kier tilda y cuestio- 
na, pero tambe mencio- 
na nomber di hende pa 
busca di saca probecho 
politico, ta pone cu e ta 
haci Tjon tres pregunta, 
cu tin di haber cu su pro- 
pio integridad. 

E politico kier mira si di 
berdad Tjon ta haciendo 


su trabou den un forma 
transparente riba e tema 
di integridad. 

E preguntanan ta: “Si sr. 
Tjon den un forma hopi 
cortico por afirma si e 
tin un prohibicion pa 
yega cerca di su mesun 
yiu muher. ” 

E di dos pregunta ta: 
“Cu si ta berdad e tin un 
prohibicion di Corte, si 
ta berdad cu riba e caso 
aki tin un sentencia di 
Huez.” 

E di tres pregunta ta: “Si 
sr. Tjon a base di e tema 
di integridad y di un for- 
ma transparente, si bo ta 
bay publica e sentencia 
di Huez cu bo a haya 
den e caso aki encuanto 
e prohibicion pa yega 
cerca di su yiu muher.” 
“Esaki ta tres punto of 
pregunta cardinal cu mi 
kier cuminsa na haci y 
nos ta spera di por haya 
un contesta di sr. Rocco 
Tjon den e caso ald. 

Si e ta sinti cu pa un of 



otro motibo e no ta bay 
haci esaki, ta pidi’e pa 
no papia mas di e tema 
di Integridad. 

Esaki ta simplemente e 
forma pa trece claridad, 
pasobra pueblo tambe 
tin e derecho pa sa kico 
ta biba rond di cada 
persona cu ta asumi un 
encargo tanto den Parla- 
mento of como Minister, 
pa nan por tin e imagen 
corecto di e persona cu 
hopi biaha ta bin dilanti 



keriendo di por cuestio- 
na tur hende, mientras 
cu mey-mey di nan tin 
un batayon di nan, cu ta 
wordo cuestiona y no ta 
tende nada di esey. 

Ta cuminsa cu sr. Rocco 
Tjon p’e duna claridad, 
y si e no por aclarea e 
asunto aki, hamas y nun- 
ca mas e papia di Integ- 
ridad,” sr. Melvin Tromp 
vocero di AVP a trece di- 
lanti. 


Hunta Comisario di N.V. Elmar kier reacciona riba supuesto 'golden handshake' 

No a bin cu nada relevante relaciona cu e Golden Handshake 


Hunta Comisario 
(Hunta) di N.V Elmar 
ta lamenta profunda- 
mente e noticia nan cu 
a sali den diferente 
prensa y media refer- 
ente un supuesto 
‘Golden Handshake’ 
cu lo a wordo duna na 
Director di N.V Elmar, 
sr. Robert Henriquez 
(Henriquez) y kier re- 
acciona cortico riba 
esaki. 

Manera ta 

conoci,Henriquez na 
juli di e aña aki a wordo 
suspendi dor di Hunta. 
Esaki pa motibo di 
varios keho riba su per- 
sona y/of su maneho, 


como tambe pa motibo 
di inquietud laboral cu 
tabatin - pa añas caba 
- na N.V Elmar sin cu 
nada a wordo haci dor 
di accionista y Hunta 
Comisa rio anterior. 
Tambe a surgi un dis- 
cusion publico den 
prensa y media cu ta- 
bata afecta N.V Elmar 
negativamente, cu a 
hunga un rol p’e sus- 
pension. 

Di biaha despues di e 
suspension, Hunta a 
cuminsa un investiga- 
cion riba Henriquez, e 
maneho di N.V Elmar 
y e diferente keho/pre- 
ocupaci onnan encues- 


tion. Mientras cu e in- 
vestigac ion aki tabata 
andando ainda, N.V 
Elmar y Henriquez a 
yega na un acuerdo pa 
termina nan relacion 
laboral riba termino 
corto, esta ent rante 
dia 31 october 2018. 

Hunta kier enfatisa cu 
aki ta trata di un acu- 
erdo balansa cual,den 
opinion di Hunta, ta- 
bata den interes di tan- 
to e compania como 
su empleadonan. Na 
opinion di Hunta, lo 
mas importa nte awor 
ta pa N.V Elmar por 
cuminsa traha riba 
cambionan necesario y 


riba e trankilidad lab- 
oral. 

Pa loke t’e investiga- 
cion di Hunta, esa ki ta 
sigui. Te cu awor tin in- 
dicacio nnan serio cu e 
maneho di Henriquez 
tabatin efecto nan hopi 
negativo pa N.V Elmar 
y tabata principal caus- 
ante di e problemanan 
laboral den Elmar. 

Ta trata di cosnan cu 
sigur lo no kier pa sigui 
asina of pa ripiti den 
futuro. Hunta ta rici- 
biendo informacion 
tambe di posibel otro 
actornan envolvi den 
e asunto aki,cu ainda 
lo mester analisa. Ora 


e investigacion wordo 
completa, Hunta lo 
manda su raport(nan) 
p’e (reunion di) ac- 
cionista di N.V Elmar. 
Te aki e comunicado, 
cu no ta papia nada di 
e Golden Handshake. 

Ta Minister Presidente, 
Evelyn Wever-Croes a 
haci mencion cu abo- 
gado di N.V Elmar, 
Anthony Ruiz y aboga- 
do Chris Lejuez a yega 
na un settlement. E pa- 
labra aki su interpreta- 
cion ta bisa caba hopi. 
Cuanto e settlement 
(golden handshake) ta, 
no a ser bisa. 

Violacion di integridad por cuminsa cu 10 florin 
caba cu ta wordo pidi pa haci fabor 



VIOLACIONNAN 

di integridad ta un 
fenomeno cu a toca 
Aruba tambe. For di 
un estudio haci pa un 
studiante na Hulanda 
tocante violacionnan 
di integridad den po- 
litica den e ultimo 
añanan di tur con- 
tinente di mundo, a 
sali afo un lista di 22 
caso. Entre e casonan 
aki tin corupcion, mal 
maneho financiero, 
uzo di fondonan pu- 
blico pa asuntonan 
priva y fraude cu tar- 
heta di credito, mal 
conducta sexual, pros- 
titucion y pedofilia, 
interferencia cu re- 
sultadonan electoral, 
falta na derechonan 
humano, y retiro di ti- 
tulo doctoral door di 
falsificacion. 

Esaki ta e motibo 
cu Gabinete Wever- 
Croes a tene e confer- 
encia di Integridad. 
Violacion den integ- 
ridad no solamente 
ta wordo mira rond 
mundo pero tambe 
na Aruba. Pero nada 
mester impedi Aruba 
pa garantisa cu e vio- 
lacionnan di integ- 
ridad nunca mas pasa 
na Aruba. “Nos mes- 


ter sigui cu curashi pa 
alcansa e meta aki,” 
Prome Minister Wev- 
er Croes a bisa duran- 
te e conferencia teni 
na Marriott. 

E1 a splica e proceso 
cu a cana pa yega 
na e punto unda ta 
awendia. A cuminsa 
dia prome di October 
cu institui e Bureau 
Integriteit Aruba. A 
apunta e persona pa 
setup e bureau, kende 
ta mr. Amalin Flane- 
gin y cu e conferencia 
di diaranson, kier a 
reconfirma e compro- 
miso di gobierno riba 
e tereno aki. “Integri- 
dad ta un tereno hopi 
grandi y amplio. A di- 
cidi cu kier a cuminsa 
un caminda, caminda 
tur hunto ta bin y pa- 
pia di dje.” 

Despues di e dife- 
rente oradornan, den 
e di dos parti a papia 
di casonan specifico 
cu por wordo atendi 
door di Departamen- 
to di Integridad. Ta- 
batin expertonan cu 
a duna ehempel con 
violacion di integ- 
ridad ta cuminsa cu 
casonan simpel unda 
un ambtenaar ta pidi 
10 florin y for di e 


momento ey mester 
haci denuncia. Paso- 
bra e 10 florin aki ta 
duna e ambtenaar en 
cuestion confiansa, pa 
pidi despues 100 of 
1000 florin. Si esun 
mira cu e ambtenaar 
ey ta pidi y nada no 
ta wordo haci contra 
dje, e otro tambe ta 
cuminsa pidi placa a 
cambio di un “fabor” 
y asina e problema ta 
crece bira grandi. 

Prome Minister Wev- 
er Croes a splica cu e 
Departamento aki ta 
funciona den un for- 
ma mas preventivo. 
Ora cu e departamen- 
to cuminsa funciona, 
nan ta bay haya meld- 
ingen, yamadanan ta 
cuminsa drenta of in- 


dicacionnan. A pone 
bon cla cu Bureau 
Integriteit Aruba no 
ta haci investigacion, 
pero ta pone tur de- 
nuncia den man di 
Ministerio Publico cu 
ta e instancia pa haci 
e investigacionnan. 
Kico ta bay haci despu- 
es di esaki ta mane- 
ra un poco confuso, 
pasobra ta entrega e 
denuncia of indica- 
cionnan na Ministe- 
rio Publico, pero tur 
cos ta depende di 
e tempo disponibel 
den ki periodo e caso 
ta keda cla. Y mien- 
trastanto, e pregunta 
ta keda: Kico ta haci 
cu e empleado contra 
ken denuncia a wordo 
haci? Landsrecherche 
ta resorta bao di pro- 


curador general y ta e 
instancia, e recherche, 
pa atende cu casonan 
den gobierno. E ora 
e ta pone e caso den 
man di landsrecher- 
che y nan ta bay in- 
vestiga e ora. 

Prome minister ta 
kere cu ta hopi impor- 
tante si kier duna un 
bon señal. Integridad 
ta algo hopi impor- 
tante, ta costa hopi 
placa. E parti positivo 
ta cu si bo tin integri- 
dad y ta dun’e su luga 
necesario den bo or- 
ganisacion, e ta haci 
bo organisacion hopi 
mas exitoso, prome 
minister a menciona. 



Awo cu 2 florin mas, bo por gana e 


540 


Afl. 400.000,- +Af1.140.000,- 

extr^ 

Trabou di Amelien Flanegin ta pa den 6 luna 
lanta Departamento di Integridad 


DURANTE un even- 
to teni na Marriott 
Resort cual tabatin 
e tema di creacion 
di Bureau Integriteir 
Aruba a presenta na 
e diferente hefenan di 
departamento Ame- 
lien Flanegin, kende 
a wordo apunta como 
“kwartiermaker” di 
Integriteits Kamer cu 
lo bay lanta e Oficina 
di Integridad Aruba. 
Segun a ser splica e 
dosnan ald ta dife- 
rente di otro. 

E Oficina di Integri- 
dad tin e meta pa en- 
foca riba integridad 


den Gobierno, pro- 
cesonan gubernamen- 
tal y duna un contri- 
bucion pa preveni cu 
fayonan di integridad 
of violacion di integ- 
ridad por sosode. Na 
momento cu lanta e 
departamento, e lo ta 
encarga cu trahamen- 
to di maneho di cual 
tin cu wordo ehecuta 
riba tereno di inte- 
gridad. Esaki ta con 
pa mantene esaki con 
pa purba enfoca mas 
tanto riba e leynan cu 
mester cumpli cu nan, 
pero tambe cu integ- 
ridad bolbe mas hopi 


posibel den e aparato 
gubernamental. 

A apunta Amelien 
Flanegin pa yuda set 
up e departamento, y 
e lo ta encarga pa yuda 
selecciona y train e 
personal. 

Lo tin un director, 
beleidsmedewerker y 
tambe onderzoeker. 
Tur esey ta parti di 
su trabou hunto cu 
e maneho cu mester 
wordo traha, skirbi y 
e procesonan, pues un 
trabou grandi na ca- 
minda. 

E trabou di kwartier- 


marker ta pa un tem- 
po defini y e lo no 
retira for di su puesto 
di Banco Central di 
Aruba. E ta sigui traha 
cu Banco Central di 
Aruba pero cu autori- 
sacion di presidente di 
e banco, kende a pidi 
Amelien Flanegin pa 
haci esaki banda di su 
trabou. 

Riba peticion di gobi- 
erno e ta yuda pa bin 
cu un Departamento 
dilintegridad, cual 
ta algo cu nan a yega 
di traha riba dje den 
pasado y awor e lo 


bay bira un realidad. 
Tur cos ta mustra cu 
e trabounan pa setup 
e departamento nobo 
aki lo tuma mas o me- 
nos 6 luna, aunke e de- 
seo ta pa esaki sosode 
mas rapido posibel. E 
ta tuma tempo sinem- 
bargo pa haya hende 
cu por traha den algo 
asina delicado. Nan 
kier haya hendenan 
cu ta integro y cu ta 
mantene nan mes na 
“Landsverordening 
materieel ambtenaar 
recht”, cu ta cumpli 
cu obligacionnan di 
un bon ambtenaar. 

E director di Departamento di Integridad mester ta un 
persona hopi integro y pasa den diferente screening 



CONTRARIO 

na loke hopi a 
pensa inicialmente, 
Amelien Flanegin no 
ta e persona cu lo bay 
guia Departamento 
di Integridad cu ta 
bay wordo lanta. 
E lo ta e persona 
encarga pa set-up 
e Departamento 
y busca, hunto 
cu un experto di 
Hulanda, e persona 
cu ta bay ocupa e 
puesto di Director 
di e departamento 
y otro personanan 
cu ta bay labora den 
Departamento di 
Integridad. 

Tur esaki a bini 
dilanti durante un 
conferencia cu e 
tema alci cu a wordo 
organisa door di 
Departamento di 
Recurso Humano. 

E prome puesto 
cu ta bay yena ta 
esun di Director, cu 
ta un puesto hopi 
mas importante 
cu cualkier otro 
departamento di 
Gobierno. E mester 
ta un persona 
sumamente integro 
y a-politico. Despues 
cu finalisa cu e parti 


aki ta bay na busca 
colaborador(nan) 
di e departamento, 
Flanegin a splica 
durante un 

declaracion na 

prensa. Amelien 
Flanegin, no ta un 
profesional desconoci 
na Aruba, ya cu el a 
traha un tempo como 
Fiscal cu Ministerio 
Publico. Un di e 
prome fiscalnan 
femenino Arubiano 
hunto cu Fiscal Fugo. 
E idea ta pa cuminsa 
cu 3 persona, 
cual ta e director, 
beleidsmedewerker 
y onderzoeker. E 
proceso di seleccion 
por dura un tiki, 
pasobra e ta bay a 
base di un werkgroep 
di integriteit. A 
conseha Prome 
Minister pa bin cu 
un kwartiermaker y 
a base di e conseho 
alci, e mandatario a 
apunta su persona 
den e posicion aki. 
Nan lo hunga un rol 
dene selectiewerving. 
Den e grupo ey tin 
Ministerio Publico 
PG Alexander van 
Dam, VDA, CAD, 
Departamento di 


Recurso Humano 
y representante di 
Oficina di Prome 
Minister. E selectie 
werving ta un tipo 
di klankbord cu 
lo traha eynan, a 
wordo splica durante 
e presentacion na 
Marriott 

Ya caba tin e 
instancia di 

landsrecherche unda 
cu hendenan por bati 
na porta, pero tin 
un diferencia entre 
e departamento aki 
y Integriteitskamer. 
Landsrecherche ta 
haci investigacion 
policial pa violacion 
di leynan cu tin di 
haber cu ambtenaar 
of Minister, pero pa 
cierto casonan. 

Pa loke el a 
comprende di 

Integriteits lcamer, na 
St. Maarten tin e ley 
pa cu esey y nan por 
haci toetsing prome 
cu proyectonan 
wordo haci. E1 a 
duna un ehempel 
cu por haci un 
openbare besteding 
di un proyecto 
grandi cu hopi placa 
envolvi, Integriteits 
kamer lo por toets 
si e proyecto ta bon 
of no. Den esaki 
Amelien Flanegin 
no ta encarga cu 
esaki pero Bureau 
Integriteit Aruba. 


Integriteits kamer ta 
un otro trayecto y 
tin un comision cu 
ta conseha gobierno 
riba e tereno ey, 
Flanegin a splica. 
Personanan cu ta 
interesa pa traha den 
Bureau Integriteit 
Aruba por manda 
un carta. Pero nan 
lo bay busca un 
manera pa haci’e mas 
imparcial posibel, 
mas transparente, 
un trayecto garantisa 
pa asina na final un 
bon hende por yega 
na e posicion ey. Un 
hende cu ta capaz y 
cu por cu e tareanan 
cu e posicion aki ta 
trece cun’e. E meta 


cu nan ta bringando 
p’e ta pa caba cu 
esaki den 6 luna, 
pero nan ta realistico 
tambe cu e no ta facil 
pa haya un hende 
y tin exigencianan 
cu mester tene 
nan mes na dje. Lo 
screen e persona, 
mira antecedente 
di e persona. Si 
haya hende adecua, 
no ta conseha pa 
nombre pero mester 
haci un screening 
prome. Na final di e 
screening, por bisa 
si e ta persona ideal 
pa ocupa e puesto di 
Director di Bureau 
Integriteit Aruba. 

Ocho luna negociando CAO na HOH y ainda no a logra nada 



SINDICATO ABV 

c uta representa tra- 
hadonan di entre otro 
hospital, tin un eter- 
nidad ta den nego- 
ciacion cu gerencia 
di e instituto di cui- 
do aki pa yega na un 
contracto colectivo 
nobo pa su emplead- 
onan. E problema cu 
na momento cu sinta 
na mesa ta semper ta 
wordo bisa cu hospital 
no tin placa, pasobra 
AZV ta subsidia cuido 
medico. Esaki tin e 
sindicato y e empleado 
cansa y fada ya cu for 
di luna di maart nan ta 
sinti na mesa pa nego- 
ciacion, segun e presi- 
dente Gina Maduro a 
duna di conoce den un 
declaracion na prensa. 

Un di e principal prob- 
lemanan ta e situacion 
cu hospital ta aden cu 
tur e proyecto di reno- 
bacion y ampliacion 
di nan edificio. Hasta 
t’asina cu e ultimo bi- 
aha e reunion mester 
a wordo posponi pa e 
problema cu a surgi cu 
e holor di diesel cu ta- 
batin den henter e edi- 
ficio. Awo nan ta spera 
cu e siguiente reunion 
cu tin prepara, esalci 


no wordo cancela. 
Maduro a splica cu 
for di comienso, nan a 
sinta nan so, esta ABV 
y gerencia di Hospital. 
Pero di dos reunion 
caba, a wak cu mester 
ayudo di mediador di 
gobierno pa cual a pidi 
pa e ta presente den e 
encuentronan. 

Apesar cu a cuminsa 
for di maart caba, e 
sindicato ta sinti cu 


nan no a logra casi 
nada te awor. Awo den 
e proximo reunion ta 
bay entrega nan lista 
di deseo. Di parti di 
hospital nan a duna 


nan calculacionnan. 
Un di e problemanan 
cu tin na hospital, cu 
locual cu sindicato tin 
diferencia di opinion 
ta, cu e ta un contracto 
colectivo. 

E nomber mes ta bisa 
tur cos Collectieve Ar- 
beids Overeenkomst. 
Gerencia ta pone tur 
hende hunto. E ta 
pone e CAO’ers y e 
IAO’ernan. E 130 
IAOernan ta pisando 
hopi. Esey ta e discu- 
sion continuo cu tin. 
Lo bay boga pa benefi- 
cio y aumento di sala- 
rio. Mirando costo di 
bida cu a subi ultimo 
tempo y tur e situa- 
cionnan cu tin actual- 
mente na Aruba cu no 
ta facil, desde 2013 ta- 
bata tin e ultimo index- 
ering. Poder di compra 
a bay atras cerca tur 
hende. Como trahado, 
nan a sinti’e tambe. A 
pidi aumento di sala- 


rio, a pidi aumento di 
pensioen. Te awor aki 
e ta 11.5%. Ainda e ta 
abao. Pero e ta subien- 
do poco poco cu 0.5%. 
Tambe tin algun bene- 
ficio secundario cu nan 
kier mira mehoracion 
aden. 

ABV ta prefera pa tin 
un suma fiho, y no por- 
centahe. Ta boga pa e 
CAOernan mas tanto. 
1% di e salario di di- 
rector, e ta bay cu tur, 
segun Maduro. P’esey 
ta bay pa un suma fiho. 
Tin cu negosha cun’e y 
e ta e prome para den 
rij pa cobra. 

E CAO a caduca na 
Mei 2018. Imsan si 
nan ta negoshando for 
di aña pasa Mei, riba e 
mesun motibo, cual ta 
e parti financiero. Ta 
spera cu nan por clau- 
sura prome cu fin di e 
aña aki, Gina Maduro 
a bisa. 




En conexion cu un reunion pa su empleadonan, N.V. 
Elmar ta anuncia orarionan adapta dialuna, 

22 di october, 2018. 


Servicio di caha lo cera pa 2.30 p.m. 

Oficina y departamento technico lo sera pa 3:00 

p.m. 


Pa cualkier caso di emergencia, por yama nos 
Departamento di Storing na 523-7147. 



liiHitfinip!) 

jjji 


Di antemano nos disculpa pa cualkier inconveniencia 
cu esaki por causa. 




Redefining Energy 


A 





Pa mas informacion yama 523-7100 of e-mail nos via customerservice@elmar.aw 

Melvin Tromp di AVP 

Ora MEP papia di integridad aclaria caso 
di representante di Aruba na Bruselas 



MELVIN Tromp, voc- 
ero di partido AVP, di- 
ahuebs mainta den un 
conferencia di prensa 
a cuestiona e silencio 
hermetico cu tin riba 
e supuesto caso di un 
sentencia di Corte di e 
representante di Aru- 
ba na Bruselas, esta sr. 
Eddy Paris. 

Ta trata di un asunto 
cu a wordo publica 
den medionan di co- 
municacion y Melvin 
Tromp ta haya, miran- 
do e seriedad di e caso 
aki, pa haci e pregun- 
tanan necesario riba e 
tema aki. 

Ta importante pa haci 
pregunta ya cu e ta cay 
bou di e mesun tema 
di integridad cu tanto 
politiconan di MEP ta 
papiando ‘riba. 

“Si kier pap[ia bunita 
oraa di punta dede, 
mi ta kere cu ta na su 
lugar pa tambe papia 
di e propio seno cu 
abo, Rocco Tjon, lider 
di fraccion di MEP, ta 
forma parti di dje. 

Un representante di 
pueblo, un persona 
cu tin un encarga na 
Bruselas, kende ta 
forma parti di Gabi- 
nete Wever Croes, tin 
un sentencia contra 
dje den un caso entre 
su persona y un banco 
local. Supuestamente 
e sentencia ald ta pa- 
pia di sumanan cu- 
antioso, suma di riba 
600 mil florin. Mester 
tin un motibo pakico 
e caso a yega di e leu 
aki, pero nos ta mira 
cu tin un silencio her- 


metico den e asunto 
ald di parti di partido 
MEP. 

Ningun hende ta pa- 
pia di e tema aki y ta 
nos deber pa haya sa 
kico ta tumando lugar 
y p’e pueblo tambe 
por huzga pa su mes 
kico a pasa den henter 
e caso aki. 

Pueblo tin derecho pa 
sa kico ta problema cu 
a yega te na un sen- 
tencia di Eluez,” Mel- 
vin Tromp a señala. 

E politico a lesa e no- 
ticia cu a keda publica 
y unda ta menciona e 
persona aki ta Eddy 
Paris, kende t’e repre- 
senante di Aruba na 
Bruselas y ta tambe 
Minister Plenipoten- 
ciario interino. 


Ta menciona cu ta 
trata di ex doño di 
trabou di Eddy Paris, 
un banco local, unda 
cu el a finalisa den un 
caso civil. 

Mirando cu e persona 
aki ta representante di 
Aruba na Bruselas y ta 
tambe Minister Pleni- 
potenciario interino, 
Melvin Tromp kier 
haya sa pakico te awe, 
3 pa 4 siman despues 
di e sucedido (senten- 
cia), no tin niun idea 
di e caso aki. 

“Extraoficialmente a 
tende algo di manipu- 
lacion pa cual a dicidi 
di bay Corte y e sen- 
tencia a sali na fabor 
di banco y cu Eddy 
Paris mester paga e 
suma cuantioso aki 


bek. 

Si ta punta dede riba 
tur hende y ta papia 
di integridad, dicon 
te cu dia di awe Gabi- 
nete Wever Croes no 
a duna comentario 
riba e asunto aki. 

Con ta posibel si Eddy 
Paris a wordo haya 
culpabel den e prob- 
lema, di con te awe, 
no a tuma accion con- 
tra e persona aki, mas 
ainda si ta papia di 
Integriteits-Kamer cu 
lder bin cun’e. 

Mi ta kere cu no ta re- 
acciona simplemente 
pasobra kier defende 
e partido y un per- 
sona. Nos ta haya 
esaki algo di lamenta, 
pasobra ora bo kier 
predica algo, bo kier 


Parlamento integro 
y Ministernan inte- 
gro, e ora pakico ta 
sconde e berdad di e 
noticia di Eddy Paris. 

Gobierno ta “muis- 
stil” den henter e 
asunto aki, nan kier 
crea smokescreen riba 
otro politico pero 
den nan propio seno 
ta pesta di hende cu 
falta di credibilidad y 
maldad. 

Pesey ta importante 
pa lider di fraccion di 
MEP, sr. Rocco Tjon 
cuminsa haci inves- 
tigacion den su pro- 
pio seno, pero AVP 
si lo percura pa trece 
esaki, punto pa punto 
dilanti. 

Corda bon, si bo kier 
papia di credibilidad 
y integridad, cuminsa 
na bo mes,” sr. Melvin 
Tromp a declara. 

Minister di Husticia mr. Andin Bikker 

Pa evita un persona cay den man di husticia, a percura pa 
bin cu dos ley pa yuda personanan cu ta den spiraal di debe 


ORA cu ta traha den 
gobemacion mester por 
wak unda bo ta y unda 
kier yega. Gobernacion ta 
un reto semper y vooral e 
debe presupuestario cu a 
hereda. 

Pesey mester ta dobel 
mas sigur na ki meta 
kier yega segun Minister 
di Husticia mr. Andin 
Bikker. 

Ta hopi importante pa 
haya tur cifra riba mesa 
pa bin cu un maneho 
delinea y den e Memorie 
van Toelichting di 
presupuesto 2018 na 
Parlamento por wak 
esaki. 

E maneho no ta husticia 
so, pero ta mucho mas 
amplio. E.o. personanan 
cu cay den ciclo vicioso 
di debe a bin cu dos ley 
y pronto ta bay presenta 
nan na Parlamento. 

Un di nan ta na Parlamento 
caba, pasobra ta uno cu a 
traha riba dje tempo cu 
Minister Bikker tabata 
Parlamentario cu t’e ley 
di sanacion personal 
financiero. Tin biaha 
personanan cu cay den 
spiraal di debe y ta fia aki 
fia aya y no tin manera 
mas pa paga por haya nan 
mes den problema social 
y hasta bin den contacto 
cu husticia. 

Pa preveni esey ta duna 
oportunidad cu e ley 
di sanacion personal 
financiero pa organisa 
nan debe. 

Segun Minister Andin 
Bikker, si un persona por 
ehempel tin 100 mil florin 
na debe e ora e por bay 
un banco unda e banco 
ta duna e persona un 
saneringskrediet. 

Na su turno e persona aki 
ta bay cerca su hendenan 
cu e debe y nan bay di 
acuerdo cu 60 cen di cada 



florin, e banco ta honra e 
credito ey. Ora e bay na 10 
hende cu e debe anto ocho 
di nan bisa cu ta oke anto 
dos bisa no sin tin motibo 


valido Corte por ordena 
un dwangakkoord ora e 
persona bati bancarota 
y esnan cu no a bay di 
acuerdo ta haya cero. 


E di dos ta, cu kier bin 
cu un ley cu ta cabando 
cune hunto cu Minister 
Glenbert Croes, cu ta 
schuldhulp verlening. 

E ley ey ta yuda, 
personanan reorganisa 
nan debe y esaki 
por bay hunto cu e 
saneringskrediet. 

Actualmente tin un grupo 
grandi den comunidad 
cu ta ganando un salario 
minimo y ora bin augustus 
pa paga schoolgeld hopi 
di e hendenan aki ta haya 
nan mes den problema. 
Hopi biaha ta haya beslag 
riba nan salario y te ainda 
e Codigo Civil ta pone cu 


por pone beslag 1/3 parti 
di un persona su salario. 
Si ta un persona cu un 
salario minimo e no ta 
bay resta nada p’e por 
atende p.e. cu schoolgeld 
y necesidad basico pa su 
famia. 

Segun Minister Bikker, 
e schuldhulpverlening 
na Hulanda ta trahando 
optimalmente. Cu esaki 
por pidi Corte pa duna 
e famia un rosea un rato 
di seis luna cada bes pa 
reorganisa nan debe. 

Pa Minister Bikker, 
esaki ta coherente den 
su maneho pa preveni y 
combati pa un persona bin 
den contacto cu husticia. 


(3 KOOYMAN 


SIGUI NOS 
KOOYMAN. ARUBA 


DEALS OF THE WEEK 

“ * a balido di diabierne,9 di ocobe,,/c djaweps 25 di ocobe, 20,8, tan.en ,in den - 


SAFTYSHOES Q.UEBEC 


•Grounded 

• Light 

•Punta di tenchi hero 

• Anti-slipycomodo 



ATOMS WIRELESS 
SISTEMA DI ALARMA 

• Ta inclui: dos pantalla, sensor di porta, alarma, 
motionsensor y remote, por download app di 
OIS/Andriod pa opera e aparato. 

• Connecta ta cu 4 sight camera y 36 
motionsensor 


399^ 

359 .” 

of 14400 Fun Miles 



KLUIS DIGITAL 

• Pin te cu 8 cifra 

• Completemente traha di steel 

• 4 AA batteria, no ta inclui 

• 2 yabi di spare y 4 anchor bolts inclui 


099^ 

17W 

of 7200 Fun Miles 



PRIKKELDRAAD 

•50 pia/15,24 m 
• Verzinkt 

199 ^ 

169 .” 

of 6800 Fun Miles 


Zfi I 


KOOYMAN MEGASTORE NON-STOP Dl 7AMTE CU 7PM Y DIADOMINGO 9AM PA 2PM 
Kooyman Megastore Av. E. J. (Watty) Vos 20 



WWW.KOOYMANBV.COM 

Minister Lampe a haci apertura di Conferencia di Unesco 

Tocante estadisticanan di educacion 


DIARANSON 17 october, Minister di Ense- 
ñansa dr. Armando Rudy Lampe a haci apertura 
di conferencia cu a tuma luga aki na Aruba bou 
auspicio di UNESCO. UNESCO Aruba ta cay 
bou di su encargo di Ministerio di Enseñansa y 
ta forma parti di e plan di maneho en general di 
Minister Lampe. 

E conferencia a hiba como titulo “UNESCO 
Sub-regional Education Statistics Workshop to 
improve the quality of the statistics to monitor- 
ing SDG 4 for Caribbean countries.”. 

E conferencia a wordo dirigi door di UNESCO 
Institute for Statistics (UIS) y di parti di Min- 
isterio di Enseñansa cu a organisa e conferencia 
ta sra. Lisette Thijzen conhuntamente cu e sec- 
retariado di UNESCO Aruba representa pa sra. 
Zetsia Ponson. 

E actividad den su totalidad ta wordo ofreci via 
e: “UNESCO’s Capacity Development for Edu- 
cation Programme”, cual programa, Aruba ta ha- 
ciendo bon uzo di dje. Na final Minister Lampe 
a agradeci e 3 representantenan di UIS cu ta 
bin di Francia, Canada y Chile y a desea nan un 
happy conference, cu ta parecido na e slogan di 
Aruba. 

E conferencia aki ta den cuadro di e Plan Nacio- 
nal di Enseñansa di Gabinete Wever-Croes y e 
desaroyo internacional den educacion. E1 a cum- 
insa diaranson 17 di october y ta termina diabi- 
erna 19 di October. Na e conferencia tawata pre- 
sente representantenan di Corsou, St. Maarten, 
Suriname y claro diferente di nos stakeholders 
local. 

“Aruba no por keda aisla y definitivamente no 
por keda atras pa loke ta e cambionan cu ta 
tumando luga den nos sistema di enseñansa”, 
Minister Lampa a enfatisa. 



iicnmus 

RIJSCHOOL NV 

5943263 / 5826732 

Hermusrijschoolnv.com r- j 
Sividivi 1-C iCU 

SERUMAR 


Serlimar Sui Generis 

ta informa tur cliente 


Serlimar Sui Generis ta anuncia cu 
en conexion cu entiero di colega defunto 
Sr. Ricardo Geerman 
ariba diabierna 19 di oktober 2018 

Lo tin cambio pa e ruta di recogemento di desperdicio 

den area di Noord 

Serlimar lo cuminsa recoge desperdicio residencial 
entrante 1'or di marduga ariba diabierna 

Ta pidi cooperacion di habitante nan di area di Noord 

pa saca nan mini-container 
mas trempan pa asina por ricibi servicio optimal di 

Serlimar Sui Generis 

Nos oficinanan di Tanki Flip y San Nicolas 
lo bai ta sera pa publico 

Entre 7am te cu Ipm en conexion cu entiero di nos 

colega defunto 

Parkietenbos lo keda habri pa publico henter dia 


J 

Corte ta drenta scolnan den # Siman di hurisdiccion 


DEN e siman di 22 
pa 26 di october 2018 
Corte di Prome Instan- 
cia di Aruba (GEA) 
ta organisa “Siman di 
Hurisdiccion” (Week 
van de rechtspraak). 
E aña aki GEA Aruba 
ta scoge pa bay pafo 
di Corte pa duna in- 
formacion tocante su 
organisacion. Den e 
siman aki huesnan ta 
bay bishita scolnan se- 
cundario. Durante di 
e bishita e huesnan, 
hunto cu un griffier 
di Corte, ta bay duna 
e alumnonan infor- 
macion entre otro to- 
cante e trabou di hues, 
di Corte di Husticia y 
leynan. 

Huesnan lo bishita 
nuebe scol secundar- 
io: Colegio Arubano 
San Nicolas, Juli- 
ana School, Colegio 
San Antonio, Colegio 
Arubano Oranjestad, 


De Schalcel, Mon Plai- 
sir College, Filomena 
College, Maria College 
y EPB Hato. 

Otro actividadnan den 
Siman di Hurisdiccion 
Den cuadro di e Si- 
man di Hurisdiccion 
tambe lo tin algun ac- 
tividad mas. Lo bay tin 
intercambio cu Jeugd 
Parlement di Aruba di- 
aluna merdia 22 di oc- 
tober 2018 caminda e 
hobennan lo combersa 
cu presidente di Corte 
y director bedrijfsvo- 
ering di Corte Comun 
di Husticia (cu GEA 
Aruba ta forma parti 
di dje). 

Diamars 23 di octo- 
ber 2018 pa 7:20 am 
Hits 100 FM ta trans- 
miti un entrevista cu 
mr. Jane Jansen den e 
programa Entrevista di 
Dia. Mr. Jansen a caba 
di finalisa su studio pa 
bira hues na Aruba. 


Tambe tin un work- 
shop pa miembronan 
di prensa tocante pro- 
ceduranan den Corte 
diaranson merdia 24 
di october 2018. 

Huesnan ta contesta 
pregunta riba Face- 
book Algun siman pasa 
a duna e oportunidad 
pa haci pregunta na 
un hues riba pagina 
di Facebook di GEA 
Aruba. Nos a haya 
hopi reaccion. A haci 
un seleccion di dies- 
dos pregunta y a laga 
presidente di Corte mr. 
Eunice Saleh, vicepres- 
idente di Corte di Aru- 
ba mr. Jaap Sap y hues 
mr. Debby Angela con- 
testa e preguntanan. 
Durante di e Siman di 
Hurisdiccion lo pone e 
videonan riba nos pa- 
gina di Facebook (Ge- 
recht in Eerste Aanleg 
Aruba). 





Minister Glenbert Croes: 

Famia Planea por conta cu apoyo total di Gobierno di Aruba 


FAMIA Planea Aruba, 
den presencia di Parla- 
mentario Sue Ann Ras, 
a haci su presentacion 
na Minister Glenbert 
Croes. A comparti vi- 
sion, meta y ideanan 
con pa logra cambi- 
onan fundamental den 
nos mucha- y hoben- 
nan cu tin e futuro di 
nos Pais den nan man. 

Famia Planea tin hopi 
aña ta conscientisa nos 
mucha- y hobennan 
riba embaraso hubenil, 
malesanan transmiti 
sexualmente, riba e 


importancia di proteha 
bo curpa. 

Famia Planea Aruba 
por conta cu e apoyo 
total di Minister Glen- 
bert Croes kende ta 
considera FPA un part- 
ner importante den 
crea un futuro sano pa 
nos mucha- y hoben- 
nan. 

Hunto nos lo continua 
cu conscientisa nos co- 
munidad riba e impor- 
tancia di por dicidi y 
scoge pa bo mes. 

AVB ta start cu 
campeonato di 
futbol 2018-2019 

Prome wega 
ta entre SV 
Riverplate y SV 
Brazil Jrs. 

Awe diabierna 19 di octo- 
ber pa 8:00pm lo resona 
e fluit pa inicia campe- 
onato di futbol Division 
di Honor 2018-2019. E 
prome wega ta den Sta- 
dion G.P. Trinidad na 
Dakota y lo ta entre SV 
Brazil Jrs y SV Riverplate. 
A scoge e secuencia di e 
weganan via tiramento di 
lot. Awe nochi e campe- 
onato ta cuminsa comple- 
tamente di nobo. P’e fa- 
naticonan, tur entrada cu 
paga na porta ta bay di- 
rectamente n’e ekiponan 
hungando e anochi ey. 

Campeonato 2017- 
2018 

E campeonato 2017-2018 
a termina recientemente 
cu mas o menos 1600 
diferente wega hunga tras 
di lomba. E campeonato 
di Division di Honor a 
conta cu 10 diferente eld- 
po cu hunto a hunga 18 
wega den 2 rond. 

Despues a reduci e eldp- 
onan na 4 mihornan cu a 
drenta play-off hungando 
6 wega contra otro. E dos 
mihor teamnan a sigui pa 
final, cu a hunga 3 wega 
pa asina SV Dalcota gana 
Deportivo Nacional y asi- 
na bira campeon di Divi- 
sion di Honor di campe- 
onato 2017-2018. 

“E temporada dushi ta 
cuminsa atrobe, den cual 
ta uni nos pueblo por me- 
dio di deporte. Y deporte 
rey futbol lo luci atrobe, 
mescos ta e talentonan 
deportivo cu nos tin riba 
veld. Mi ta desea tur eld- 
po tur clase di exito y spe- 
rando cu disciplina domi- 
na e weganan”, asina ing. 
Richard Dijkhoff, Presi- 
dente di AVB a duna di 
conoce. E ta convenci cu 
despues di un tremendo 
campeonato mundial di 
futbol, cu semper e aten- 
cion y interes pa futbol ta 
mas halto cu nunca. 



RICEIAND 


Lóng 

GRAIN 


*Promocion ta valido entre 19 - 25 october 2018 y tanten cu tin den stock 


THANKS F0R SH0PPING L0CAL, 

Encuesta Forsa Laboral 2018 


FOR di awe 19 
di october te cu 15 
di november 2018 
Departamento di Labor 
y Investigacion (DAO) lo 
organisa su di 8 Encuesta 
di Forsa Laboral (EFL 
2018). E EFL 2018 
lo tuma lugar den 
cooperacion cu Oficina 
Central di Estadistica 
(CBS) como tambe di 
Banco Central di Aruba. 
E EFL 2018 tin como 
meta, forma un imagen 
actual y completo di 
e mercado laboral di 
Aruba. 

Un meta importante di e 
EFL 2018 t’e midimento 
di e cifra di desempleo 
pa Aruba. Pa medio di 
e informacion recogi 


tambe lo determina 
otro caracteristica y 
indicadornan importante 
di e mercado laboral 
cu ta necesario pa un 
analisis mas profundo 
di e mercado laboral, 
manera e.o. e grado 
di participacion y e 
nivel di educacion di e 
trahadornan. 

E dato y e tendencianan 
señala lo sirbi esnan 
cu ta stipula maneho, 
gobernantenan, 
investigadornan, y 

empresarionan con pa 
nan mehora y rafina nan 
maneho pa cu e mercado 
laboral. 

CON BO PERSONA 
PORYUDA? 


P’e EFL 2018 a scoge 
un muestra (sample) di 
2000 adresnan reparti 
riba henter Aruba. Si 
bo adres a cay den e 
adresnan scogi, nos ta 
pidi’bo cordialmente pa 
duna bo colaboracion na 
nos encuestador. 

Den e encuesta aki lo 
entrevista solamente 
esnan di 15 aña bay’riba, 
y p’esaki no ta importa 
si e persona ta traha 
of no. Pa medio di 
e cuestionario bo lo 
contesta algun pregunta 
riba bo situacion actual 
riba e mercado laboral. 

E encuestadornan lo 
bishita e adresnan selecta 
di dialuna pa diadomingo 
entre 08.00 a.m. y 08.00 


p.m.. E encuestadornan 
lo identifica nan mes cu 
un badge special di DAO 
y nan lo bisti un t-shirt 
cora cu nos logo. 

Den caso cu no tin 
ningun hende na cas, 
e encuestador lo laga 
un carta atras cu su 
number di telefon. Nos 
ta pidi’bo pa por fabor 
tuma contacto mas liher 
posibel cu e encuestador 
pa traha un cita cune. 
Tambe bo por yama DAO 
p’asina traha un cita. 

PRIVACIDAD 
Lo procesa tur 
informacion 
anonimamente y 

publicación lo ta 
solamente den forma 


agrega. Bo privacidad 
ta garantisa pa 
Departamento di Labor 
y Investigacion. 

Bo informacion lo 
contribui na mehora e 
bista riba desaroyonan 
den e mercado laboral 
di Aruba. P’esey bo 
participacion n’e EFL 
2018 ta esencial. 

Nos ta gradici’bo 
di antemano pa bo 
participacion n’e EFL 
2 018. Pa mas informacion 
riba e Encuesta di 
Forsa Laboral 2018, bo 
por tuma contacto cu 
number di telefon 523- 
7720 y puntra pa un di 
e trahadornan di Oficina 
di Investigacion di 
Mercado Laboral . 


Awe 

Corte di Prome Instcmcia tin algun caso interesante pa trata 

Dangui Oduberden Parlamento 

Fundacion Lotto Pa Deporte ta secuestra! 



MANERA menciona 
caba, diamars atardi 
Minister di Turismo, 
Salubridad Publico y 
Deporte Sr. Dangui 
Oduber a ser yama na 
Parlamento di Aruba pa 
un “vragenuur”, yama 
pa Parlamentaria Sra. 
Marisol Lopez-Tromp. 
E Minister a presenta 
na Parlamento bon 
prepara y a contesta tur 
pregunta dirigi riba e 
Ministerio di Deporte. 
Situacion actual di 
Fundacion Lotto Pa 
Deporte 

E Minister a declara 
den Parlamento 

cu actualmente e 
Fundacion Lotto 

Pa Deporte (FDPL) 
ta secuestra door 
di Sr. Wernet y e 
hunta di supervision. 
Actualmente ta e 
miembronan di e 
hunta di supervision y 
e director so ta wordo 
beneficia y e deporte 
y deportistanan ta 
wordo perhudica. 
Recientemente e 

Minister a ricibi un 
carta di Canadian 
Bank Notes (CBN) 
unda ta mustra cu Sr. 
Wernet a lanta 612 mil 
florin for di placa cu ta 
destina pa paga premio 
y no ta duna cuenta ni 
na Minister ni na CBN 
kiko e ta haci cu e placa. 
Gobierno di Aruba ta 
bezig den corte cu un 
bodemprocedure, unda 
un di e abogadonan cu 
ta Sr. Kunneman cu tin 


un tarifa pa ora di mas 
di 1250 florin. Asina 
aki pueblo por mira 
unda e placa di FLPD ta 
bay, nan ta uze pa paga 
camara di seguridad na 
cas, paga companianan 
di mercadeo, pa 
biahamento y 

abogado. Pero e placa 
no ta wordo usa pa e 
deportista, deporte y 
pa traha complehonan 
deportivo, cu ta e 
motibo pakiko a lanta 
e fundacion ald segun 
e Minister. Esei ta e 
situacion den FLPD 
y ainda no tin un 
veredicto di hues. 

Dicon ta bay lanta un 
Lotto nobo 

Minister a splica cu e 
decision pa bin cu un 
Lotto nobo ta hopi 


simpel na momento 
cu bo ta prueba cu 
tin mal maneho, 
malversacion di placa. 
Bo ta den corte cu e 
miembronan di hunta 
di supervision y nan 
no kier duna cuenta, 
no tin transparencia 
y no tin cuentanan 
annual. Bo ta mira 
continuamente cu tin 
muchanan riba caya ta 
bende rifa. Bo ta mira 
cu tin complehonan 
deportivo cu ta wordo 
desaproba, seleccion 
di Aruba mester a bay 
hunga wega na Corsou 
paso CONCACAF a 
desaproba e stadionnan 
y e gastonan di viahe y 
estadia a costa Aruba 
40 mil florin siendo 
e wega por a wordo 
hunga na Aruba mes. 


Ora pidi FLPD pa cubri 
e gastonan aki nan ta 
nega esaki siendo ta 
nan deber y obligacion 
pa mantene tur e 
facilidadnan deportivo 
standart international. 
Ta pesey e relacion di 
trabou entre FDLP y 
gobierno no ta posibel 
mas y pesey e decicion 
a wordo tuma pa 
cuminsa cu e proceso 
pa lanta un Fundacion 
di Lotto nobo. 

E diferencia di e Lotto 
nobo cu FLPD 
Tur entrada cu wordo 
genera pa e fundacion di 
e Lotto nobo lo wordo 
usa pa mantencion di 
facilidadnan deportivo 
y tambe pa construi 
facilidadnan deportivo 
nobo. E fundacion 


actual FLPD ta keda 
existi na momento cu 
Gobierno gana e caso 
den corte. 

E meta di FLPD lo 
bira pa transpasa e 
fondonan cu ta wordo 
genera pa subsidie 
commisie pa asina 
tur e fedracionnan 
deportivo por ricibi nan 
fondonan necesario y 
evita cu tin muchanan 
cu ta para den solo 
y bende rifa asina e 
mandatario a duna di 
conoce. 

Minister Dangui 

Oduber ta sigi mustra 
comunidad cu apesar 
cu e no tin cooperacion 
di FDLP e ta sigi haci 
lo maximo posibel pa 
yuda e deportistanan 
ald na Aruba. 

Minister Xiomara Ruiz-Maduro: 

## Kidpreneur$ with BIG ideas ta un bunita proyecto pa inculca den 
nos muchanan e sentido di bira empresario y haci negoshi ## 



DLARAZON atardi 
Minister di Finansa, 
Asunto Economico 
y Cultura, Xiomara 
Ruiz Maduro a haci 
entrega di certificado 
na muchanan cu 
a participa den e 
proyecto Kidpreneur$ 
with Big Ideas. 
Departamento di 
Asunto Economico, 
Comercio y Industria/ 
IDEA for di comienso 
di 2018 a bin ta 
organisa proyecto 
educativo alci yama 
“Kid$ BIZ Market”, 
cual ta p’e muchanan 
di entre 9 te cu 13 
aña. 

Minister Ruiz-Maduro 
for di inicio a bin ta 
apoya e inciativa aki 
caminda ta inculca 
den nos muchanan 
e sentido di bira 
empresario y haci 
negoshi. 

Den e proyecto 
aki e muchanan 
a ricibi educacion 
empresarial y el a yuda 
e muchanan reconoce 
oportunidadnan 
comercial. 

E muchanan a haya 
informacion di ki tur 
un negoshi ta ensera, 
con pa maneha un 
negoshi y nan a wordo 
stimula cu nan tambe 
por bira un futuro 
comerciante. 

Nan a siña con pa 
genera placa dor di 
haci actividadnan 
comercial for di un 
edad hopi jong usando 
nan mesun creatividad. 

E muchanan ta haya 
e oportunidad pa siña 
traha un plan di un 


negoshi cu nan tin 
pensa di habri den 
futuro y ademas nan 
a siña traha diferente 
snacks saludabel, traha 
carchi creativo, haya 
informacion tocante 
e tecnologia di 3D 
printing y tambe siña 
traha diseño creativo 
riba boter. 

Durante e proyecto a 
bishita companianan 
tambe e.o. a bishita 
Amore Mio’ caminda e 
muchanan a siña traha 
pizza italiano y n’e 
fabrica di ‘Gelatissimo’ 
nan a experiencia e 
proceso con pa traha 
gelato. 

Ademas e muchanan 
participante a haya 
un presentacion 

di e 17 metanan 
di ‘Sustainable 

Development Goals 
(SDGs)’ pa nos pais 
di parti empleadonan 
di Departamento 
di Asuntonan 

Economico. Ademas 
e team di ‘Futura’ a 
duna un tremendo 


presentacion tocante 
tecnologiayinnovacion 
y ki tur esaki ta ensera. 
Tambe ‘Futura’ a 
brinda e muchanan e 
oportunidad pa hunga 
weganan innovativo 
pa test entre otro nan 
concentracion. 
Minister Ruiz-Maduro 
ta sostene y apoya 
e meta di IDEA pa 
stimula y contribui na 
e formacion di futuro 
comerciantenan pa 
Aruba. 

Manera ya menciona, 
e proyecto 

“Kidpreneur$ With 
Big Ideas” a inicia for 
di februari dor di IDEA 
cu ta specialmente 
pa e muchanan cu 
ta bishitando e 9 
‘Traimerdianan’ na 
Aruba y tambe a 
habri e oportunidad 
pa esnan cu no ta 
bishita Traimerdianan 
caminda nan 

por a disfruta di 
diferente workshop 
y actividadnan 

comercial. 


P’e ultimo ald un 
total di 32 mucha 

por a participa 
completamente gratis 
den e proyecto aki y na 
final tur participante 
a logra ricibi un 
certificado. 

E intencion ta 

pa e muchanan 

por participa n’e 

próximo Kidpreneur$ 
Bazaar cu lo wordo 
organisa comienso di 
december 2018 dor 
di Departamento di 
Asunto Economico/ 


IDEA pa asina e 
muchanan haya 

e oportunidad pa 
bende nan producto 
of servicionan cu nan 
mes a crea. 


Minister Ruiz- 

Maduro ta gradici 
IDEA hunto cu tur 
partner y presentador 
e.o. Departamento di 
Asunto Economico y 
tur compania pa yuda 
haci e proyecto aki un 
realidad. 

Igualmente ta gradici 
boluntario y tambe 
tur e empleadonan 
di DEZHI cu a yuda 
haci e proyecto aki un 
realidad. 

Minister di Finansa, 
Asunto Economico 
y Cultura hunto cu 
IDEA ta desea tur e 
muchanan hopi exito 
cu nan creacion di nan 
producto of servicio pa 
nos siguiente actividad 
cual t’e Kidpreneur$ 
Bazaar cu lo tuma 
lugar comienso di 
december 2018. 

Ministerdi Infrastructura sr. Otmar Oduber 

Si mira e desaster di Watty Vos Boulevard, e 
desaster na hospital, a bira tempo pa mira kende 
mester bay para responsabilisa p'esakinan 


MINISTER encarga cu Infrastruc- 
tura sr. Otmar Oduber ta bisa, Go- 
bierno no ta contento at all e forma 
con e trabou ta bayendo cu Watty 
Vos Boulevard y a notifica Director 
di DOW di esaki. E proyecto ta un 
contracto cu e Gobierno anterior a 
cera cu e contratista. 

Segun Minister Oduber, el a bisa 
hopi biaha cu tin hopi les pa siña, y 
ta referi n’e forma con e PPP proyec- 
tonan a ser cera y con nan a ser cera. 
Un contracto cera cu henter e proyec- 
to ta un proyecto, esey kiermen cu e 
contratista tin dos aña y mei pa tra- 
ha riba henter e proyecto y entrega 
e proyecto. E proyecto aki no a bay 
den fase, unda ta caba cu un parti, 
entrega esaki y despues ta sigui cu 
otro fase. 

Aworaki ta parce cu ta un campo di 
bataya tin tur rond di Aruba, pasobra 
tur caminda tin construccion y tur 
caminda tin santo. Minister Otmar 
Oduber ta spera cu ora e producto 
lceda entrega, e lo ta un bon producto 
y ta bay alivia e trafico grandemente 
pa Aruba. Pero e realidad ta, cu e 
situacion actual no t’esun mas desea 
pa comunidad. 

E situacion awor no ta nada como- 
do y lamentablemente no por haci 
mucho. DOW ta na altura di e situa- 
cion, pasobra ta wak den direccion 
di DOW como cu DOW tin den su 
man pa haci’e mihor. 

Lamentablemente e situacion ta cau- 
sando hopi dolor na hopi comercio 
mescos cu tabata e caso di Green 
Corridor. E tempo ey hopi compania 


a bay failliet y algun cu ta cerando, 
pasobra no a tuma den considera- 
cion e forma di hiba negoshi. 

Den caso di Watty Vos Boulevard ta 
mesun cos, pasobra e forma cu a cera 
e contracto. Minister Oduber ta haya 
cu DOW mester asumi su respon- 
sabilidad pa controla den nomber di 
pais Aruba si e contratista ta haci e 
trabou bon, pasobra si tin pregunta 
ta puntra Mota-Engil directamente 
pasobra nan ta responsabel p’e con- 
struccion. 

DOW t’ey pa percura pa notula, 
documenta y mustra e hendenan ora 
cosnan no ta bay bon. Hopi por a 
mira cu e rotonde banda di Codemsa 
y otronan tin hopi awa ta para eynan 
cu ta crea un situacion hopi fastioso 
y no comodo. 

Mester lesa e contracto bon pa mira 
unda por pone e contratista respon- 
sabel. Te cu awor ta parce cu DOW 
ta funciona como un PR of como 
un partner den e caso alci. Esey no 
t’e contracto, e contracto ta, cu a 
contrata un contratista y e mester a 
percura pa cumpli. 

Pero lamentablemente e contracto cu 
a cera no ta duna mucho espacio pa 
mehora e calidad di e proceso di e 
trabou cu ta tumando lugar n’e mo- 
mento aki. 

Segun Minister Otmar Oduber, prac- 
ticamente Gobierno su man ta mara 
p’e contracto ey. Ta te ora cu entrega 
e trabou na fin di otro aña e ora ey 
por bisa cu ta bin boeteclausule of e 
trabou no ta bon. 

Lamentablemente a firma contrac- 



tonan cu no tabatin conocemento pa 
nan na Aruba. Pa lolce t’e situacion 
di hospital, no a percura pa ekipa e 
departamentonan manera mester ta. 
Segun Minister Otmar Oduber, e sa 
cu tin un miembro di Minister di In- 
frastructura anterior cu tabata forma 
parti di e bouwcommissie di hospital. 
E persona aki lo bay haya un carta 
p’e trece tur documento y pone Min- 
ister Oduber na altura di e situacion 
cu tin na hospital. 

Na final di dia ta placa di pueblo ta 
bay pa paga e proyectonan ald. Si 
mira e desaster cu tin na hospital 
n’e momento aki y si mira e desaster 
den e proceso di e trabounan cu ta 
tumando lugar na Watty Vos Boule- 
vard, ta yega un momento pa mira 
lcende ta responsabilisa p’esakinan 
segun Minister Otmar Oduber. 

Arubahuis ta introduci team di mentor 
nobo na studiantenan na Hulanda 


DEN HLA\G - Durante di un serie 
di encuentro Arubahuis a presenta e 
team di mentornan nobo n’e grupo di 
studiantenan cu ta den nan prome aña. 
Alabes a tuma despedida di e mentor- 
nan cu tabata encarga cu e regionnan. 
N’e ocacion ald e studiantenan p’e 
region di Groningen y Leeuwarden a 
cera conoci cu nan mentor nobo Don- 
na van Heukelem-Kock. 

Den e caso di Arnhem, Nijmegen y 
Wageningen e mentor nobo ta Yurai- 
ma Henriquez-Rodulfo. 

E studiantenan den e region di Utrecht 
tambe a cera conoci cu nan mentor 
nobo den persona di Omar Besaril. Fi- 
nalmente dos mentor nobo p’e region 
di Den Haag, Delft y Leiden a keda 
introduci, kendenan ta Solange Quan- 
dus y Shahaira Brokke. 

Tur e mentornan nobo a tene un pre- 
sentacion cortico di nan mes; ki aña 
nan a bin studia na Hulanda, ki tipo 
di trabao nan tin y algun mas informa- 
cion personal. Tambe e mentornan a 
duna informacion con pa contact nan 
y cu pronto nan lo haci bishitanan na 
unda e studiantenan ta biba pa mira 
con cos ta bayendo pa cu vivienda y 
otro aspectonan pa cu e studio of bida 
na cu Hulanda. 

Durante diferente encuentro Minis- 
ter Plenipotenciario Guillfred Besaril 
a enfatisa e importancia di e guia di 
e mentornan. E mandatario a remarca 
cu e informacion y e preparacion di e 
studiantenan prome cu nan bin Hu- 
landa mester ta mihor. 

Pesey segun sr. Besaril, Arubahuis a 
tuma un paso mas proactivo dor di 
tene anochinan di informacion na 
Aruba. 


‘November benidero Arubahuis lo ta 
n’e College Fair pa duna un presenta- 
cion riba studia na Hulanda. Nos ta 
conciente cu nos hobennan mester ta 
mas mihor informa y prepara p’asina 
ora cu nan yega Hulanda nan tin me- 
nos dolor di cabes y por concentra riba 
cuminsa cu nan estudio.’ 

Den esaki e mandatario a menciona 
tambe cu Arubahuis ta preparando un 
proyecto unda ta envolvi e studian- 
tenan pa for di nan mesun experencia 
manda e mensahe na tur hobennan 
na Aruba cu ta pensa pa bin studia na 
Hulanda. 

Besaril: ‘Nos ta pensa pa acerca rond 
di Hulanda studiantenan cu ta dis- 
puesto pa haci esaki, sea den forma di 
video of mas frecuente como vlogger. 
Nos sa cu hopi di nos hobennan ta 
riba e red di medionan social. Nos ta 
kere tambe cu e mensahe por wordo 
capta mas liher ora nan tende esaki di 
studiantenan cu ya caba ta bibando 
aki bou.’ 

E programa a sigui cu un presentacion 
di coordinador di Departamento di 
Enseñansa di Aruba-huis James van 
der Linde riba diferente punto cu ta di 
importancia p’e studiantenan, manera 
kico e guia di e mentor p’e studian- 
tenan den nan prome aña ta encera. 
Despues di e prome aña e studian- 
tenan ta cay cual guia bou di Aruba- 
huis. Durante e presentacion a enfati- 
sa cu ta importante p’e studiantenan 
lesa nan mailnan y lceda tira un bista 
riba e portal di Departamento di Ense- 
ñansa di Aruba loke ta wordo rekeri di 
e studiante p’asina garantisa nan pago 
cu nan ta ricibi for di Aruba. 

Tambe a enfoca riba e seguro cu e 



studiantenan tin y cu ta importante 
pa regla tur asunto di seguro bon pa 
despues bo no hayabo den problema 
cu cuentanan halto pa paga. 

Den e ultimo parti di e programa a in- 
clui un Q&A cu e studiantenan riba 
nan prome impresion di nan ciudad 
unda nan ta studia, nan vivienda y 
unda nan ta studia. Finalmente e men- 
tor y studian-tenan por a combersa y 
intercambia cu otro den un ambiente 
hopi ameno. 

Plataforma Hobennan Profesional: 

E periodo di 'proeftijd' 
ta maximo dos luna 

Scirbi pa: Gerick Croes 
Facultad di Ley na UA (3er aña) 



E periodo di proeftijd ta brinda e 
posibilidad n’e trahador y doño di 
trabou pa conoce otro prome cu nan 
compromete nan mes na un acuerdo 
laboral pa termino largo den futuro. 

Por bisa cu e meta di proeftijd ta pa 
tanto e trahador y doño di trabou den 
un periodo no mas cu dos luna sera 
conoci cu p.e. e ambiente di trabou, 
nivel, responsabilidad y capacidad pa 
cu ehercemento di e trabou. 

Si den e tempo aki sea e trahador of 
e doño di trabou no ta satisfecho cu e 
trabou eherci of simplemente no lcier 
continua eherciendo e funcion e por 
termina e relacion di trabou sin nin- 
gun contratiempo. 

Durante e temporada aki ambos par- 
tido tin e competencia pa termina e 
acuerdo laboral di forma inmediato 
tanten e periodo di dos luna no wordo 
surpasa (articulo 7a:1615n inciso 1) 


Articulo 7a:1613u inciso 1 ta pre- 
scribi e.o. cu e tempo di prueba ‘pro- 
eftijd’ acorda entre trahador y doño 
di trabou ta igual pa ambos partido. 
Adicionalmente mester tene na cuen- 
ta cu e proeftijd mester wordo haci 
por escrito. 

Cualkier periodo cu ta pasa di e 
periodo determina alci ta nulo. P.e. 
den un scenario cu un doño di tra- 
bou pone den su contract cu e pro- 
eftijd lo bay dura 3 luna, esaki au- 
tomaticamente no ta valido y ta 
empugna cu loke ley ta prescribi. 

Ta importante pa remarca cu doc- 
trina ta indica cierto scenario unda 
cu un clausula di proeftijd ta wordo 
considera nulo. P.e., un clausula di 
proeftijd den un segundo acuerdo 
laboral cu ta sigui despues di e prome 
ta invalido. Tambe den un caso unda 
cu un doño di trabou ta wordo con- 
sidera como un ‘rechtsopvolger’di e 
dunador di trabou anterior un pro- 


eftijd nobo ta nulo. 

Sin exclui e scenario unda cu ta bolbe 
pone un proeftijd den un acuerdo 
laboral despues cu ya caba e trahador 
a haci mesun tipo di trabou como un 
‘uitzendkracht’. 

Den e caso aki tambe e clausula di 
proeftijd ta uno invalido. Segun Corte 
di Casacion ora cu un trahador sera 
un acuerdo laboral nobo pa eherce e 
mesun tipo di trabou despues cu ya 
caba el a haci esaki via un uitzendbu- 
reau, un clausula nobo di proeftijd lo 
ta contra di e esencia di e ley. Corte di 
Casacion ta pone enfasis riba e hecho 
cu e doño di trabou ya a haña e opor- 
tunidad di evalua e manera di traha y 
capacidad di e trahador cu un perio- 
do di prueba nobo no lo ta hustifica. 

PHP kier enfatisa cu tur articulo cu 
wordo publica ta cu e meta di infor- 
ma e ciudadano di nos leynan. Cada 
caso ta depende di nan circumstanci- 
anan concreto. PHP ta trata na aplica 
e palabranan mas adecua na Papia- 
mento ora di referi na e leynan of 
hurisprudencia ya cu esakinan ta den 
idioma Hulandes. 

E no t’e intencion di PHP pa reempla- 
sa ningun profesional cu ta defende 
nan clientenan den Corte, sino p’e 
ciudadano tin un poco conocimento 
basico di nos leynan y su derechonan. 
Si e ciudadano ta sinti cu su caso ta 
uno cu kizas a bay demasiado leu of 
ta uno cu mester di accion inmediato 
nos ta recomenda pa acudi serca un 
hurista of su abogado di preferencia. 
Plataforma Hobennan Profesional ta 
invita tur ciudadano cu pregunta of 
cu kizas ta desea di haya conseho pa 
bishita e Tienda di Ley cu ta activo 
diasabra di 2’or pa 4’or atardi, na 
Cas di Partido AVP na Playa. 

Ta bay amplia Veiligheidshuis pa 
casonan di violencia domestico 

segun Minister mr. Andin Bikker 



OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 18 Oct, 2018 EN TOT NADER ORDER 


Canadese dollar 


CAD 


1.34 


1.36 


1.38 


Zwitserse frank 
(per 100) 

CHF 

179.24 

179.96 

180.76 

Pond sterling 

GBP 

2.27 

2.32 

2.38 


Japanse yen 
(per 10.000) 

JPY 

156.94 

EURO 
(per 100) 

EUR 

203.31 

Deense kroon 
(per 100) 

DKK 

26.52 

Noorse kroon 
(per 100) 

NOK 

20.68 

Zweedse kroon 
(per 100) 

SEK 

18.85 


158.37 

159.96 

205.17 

207.23 

27.24 

28.04 

21.40 

22.20 

19.57 

20.37 


BANCO Dl CARIBE 


valuta 


Ned. Antil. Gulden ANG 
Per ANG 100 

Amerikaanse dollar USD 


aankoop van publiek 


bankpapier 


wissels, CHQ's 
reischeques en 
overboekingen 


98.00 

100.00 

1.77 

1.78 


biljetten 100.20 

chq./overboeking 100.00 

1.80 


verkoop aan 


publiek 


A cuminsa ripara cu poco poco hopi hende ta cuminsa custuma kico ta con- 
cepto di Veiligheidshuis (Cas di Seguridad), segun Minister di Husticia mr. 
Andin Bildcer. Veiligheidshuis no ta un cas, pero un sistema di traha cu 
varios departamento di Gobierno cu ta regarda diferente ministerio, pero 
mas cu tur husticia y asuntonan social. 


Cu Cas di Seguridad kier preveni cu 
personanan cu ta den un ambiente vunerable pa 
bin den contacto cu husticiay preveni esey. 


Tambe personanan cu ya caba tabatin contacto cu 
husticia, via e Cas di Seguridad ta keda monitor e 
personanan aki nan ambiente social y conhunta- 
mente cu nan famia pa preveni pa nan bin den 
contacto cu husticia. 


Segun Minister Andin Bikker 
si wak e indice di criminalidad 
aworaki con e ta bahando, 
por o ripara cu ya caba 
apenas cu a institui y formalisa 
Veiligheidshuis na luna di mei, 
e ta funcionando. 


Ta bay sigui amplia Cas di Seguridad pa 
violencia domestico y diferente focus cu ta 
cay caba bou di “instelling besluit” y pesey 
ta bay pone mas personal pa atende cu 
Veiligheidshuis, segun Minister di Husticia 
mr. Andin Bikker. 


Websltei 

w w w. a wem ain ta. co m 


Facebookr 

www.facebook.com/awemainta 

E-mail: 

notida @ awe main ta. com 




Tel: Fax 

583-1400 IMHgJ 5S3 


583-1444 


AWE^ 

Mainta 


#loniine 

Universidad di Aruba ta organisa 
exitoso experiencia culinario global 



PA e di segundo aña consecutivo e facul- 
tad di FHTMS di Universidad di Aruba, 
y e Hospitality and Tourism Unit di EPI 
a disfruta di sponsorship, guia y apoyo 
di Divi Resorts Aruba pa un anochi di 
cuminda y baile global na Universidad 
di Aruba. 

E studiantenan di ambos scol, dirigi 
pa Chef Ehecutivo Paul Zijlstra cu ta e 
autoridad culinario di Divi y Tamarijn 
All Inclusive, a colabora na e cena cu 
baile aki, cu a tuma lugar riba e bunita 
propiedad di e universidad. 

Freddy Zedan, Director di Food & Bev- 
erage na Divi & Tamarijn Aruba All In- 
clusive, a crea un set-up interesante den 
e hardin cu stacionnan interactivo, at- 
endi pa e studiantenan di ambos scol, 
den colaboracion cu Arion Wine Com- 
pany y Divino Wine & Spirits, Aruba 
Trading Company, Romar Trading y La 
Cava, trahando hunto pa hiba e studi- 
antenan na e siguiente nivel di mixology 
y bartending. 

E studiantenan tambe a prepara un ex- 
periencia di tasting pa mas di 100 invi- 
tado, y Chef Zijlstra a informa cu e la 
bay e pre-evento di EPI pa un tasting, y 
aunke e receta di e propio studiantenan 
tabata rekeri un poco ekilibrio, en gen- 
eral e tabata contento y e la confirma cu 
e nivel di e experiencia culinario ta evi- 
dente, y como tal e recetanan y presen- 
tacionnan di cuminda a pasa e inspec- 


cion cu exito. 

Invitadonan a disfruta di un welcome 
cocktail, entretenimento musical cu e 
banda Bamboo, stacionnan di cuminda 
Hulandes, Italiano y Mediterraneo, cos 
dushi y koffie. 

E evento tabatin dos proposito. E la sirbi 
como un les poni den practica caminda 
cu e studiantenan a organisa un fiesta 
di berdad, desde e concepto di e menu 
te cu e preparacion di e cuminda, e mar- 
keting, set-up, servicio y break down, 
como parti di nan curriculum educati- 
vo. Tambe e la ofrece e oportunidad pa 
recauda fondo caminda cu tur e placa 
cu a wordo colecta a wordo duna na e 
studiantenan di EPI y FHTMS pa fa- 
cilita nan excursionnan y actividadnan 
culinario den exterior. 

Decano John Wardlaw a informa cu e 
studiantenan ya caba a bay un experi- 
encia di winter sport, pa asina siña to- 
cante turismo den clima friu, locual a 
habri wowo di e studiantenan local di 
Aruba na diferente aspecto di hospitali- 
dad global. 

E experiencia global di cuminda y be- 
bida a wordo apoya pa e facultadnan di 
e scolnan y e industria turistico di nos 
isla, encabesa pa Divi Resorts. Otro pa- 
trocinadornan generoso tabata Angelo 
Koolman, Sharp Productions, Sunny 
Ray, Gianni's Group y Vibrations PR. 

Rocco Tjon, lider di fraccion di MEP: 

Aruba mester ta orguyoso di su atletanan 
hubenil cu a competi na Argent na 


MANERA ta conoci actualmente tin e 
Weganan Olimpico Hubenil na Argentina. 
Aruba ta wordo representa dor di atletanan 
den diferente ramo di deporte. 

BEACH VOLLEYBALL 

Pa loke t’e deporte di Beach Volleyball, e 
team di mucha muher, consistiendo di Mali 
Rafini y Kayla Arends a sa di termina na di 
17 lugar. Den su totalidad e competencia di 
Beach Volleybal di mucha muhernan tabata 
consisti di 32 team. Pues un logro grandi pa 
un isla chikito manera Aruba. 

DEDICACION, DETERMINACION 
y SACRIFICIO 

E logro grandi aki no tabata posibel sin e 
dedicacion, determinacion y hopi sacrificio 
di e atletanan. 

Mescos ta conta pa nan coach Irald Phelipa. 
Rocco Tjon ta bisa cu e mes a wak diferente 
training di nan y e sa di e sacrificio cu nan 
a haci y e disciplina cu nan tabatin pa por a 
representa nos isla dignamente. 

Como Arubiano, segun Rocco Tjon, e ta 
yen’e cu orguyo di wak boso logro. Na mes 
momento e ta pone reflexiona. E logro gran- 
di aki boso a logr’e dor di ta dedica, deter- 
mina y dispuesto pa sacrifica. 

“Imaginabo kico tur nos por logra como 
pais y pueblo si nos tur desplega e mesun 
dedicacion y determinacion. 

Un pabien grandi na tur atleta cu a competi 
n’e Weganan Olimpico Hubenil y tambe na 
Comite Olimpico pa nan sosten y aporte 
brinda na nos atletanan Arubiano”, Rocco 
Tjon a finalisa. 

Show di scol di baile Simadanza den Cas di Cultura 



ARIBA dianan 26,27y28di octo- 
ber proximo scol di baile Simadanza 
lo presenta un show di su alumnonan 
den Cas di Cultura. E show ta titula 
‘Un anochi colorido cu Simadanza’. 
A scoge e tema aki, pa ilustra e parti 
bunita di bida; bida ta yen di color, 
color ta un expresion di alegria. 

Wak nos naturalesa despues cu awa a 
yobe, tur mata y flor ta yen di color. 
Color ta trece amor, felicidad, alegria. 
Pa medio di baile Simadanza ta mus- 
tra e posibilidadnan cu por haci cu 
un topico.Cu esaki kier refleha e fi- 
losofia: ‘baile ta bida y bida ta baile’. 
Presentando un topico pa medio di 
baile, Simadanza kier yuda e publico 
aprecia baile den diferente aspecto. 

Ehempelnan cu a uza den pasado ta 
entre otro “Save the Earth”, “Mama 
na mi cuminda”, “Nos pret’i wowo”, 
“Fin di aña cu Simadanza” etc. 

E show ‘Un anochi colorido cu Si- 
madanza’ lo conta cu un variacion di 
diferente baile, coreografia y musica. 
Lo tin baile di pre-ballet pa muchan- 
an chikito, ballet clasico pa hoben- 
nan, streetdance, jazz y folldore con- 
temporaneo. E edad di e alumnonan 
ta varia di 4 aña te cu adulto. 

Scol di baile Simadanza a wordo 
funda na 1975 y durante e ultimo 
cuarenta y tres añanan un gran can- 
tidad di hoben y adulto a disfruta di 
lesnan di baile bou guia di e funda- 
doranan di Simadanza esta Astrid 
Salazar y Ina Profet. 

Muchanan cu a cuminsa na chikito 
na e scol di baile, ainda como adulto 
ta sigui lesnan di baile na Simadan- 


za. 

Docentenan di baile cu a prepara e 
show ta Kimberley Milan, Tracy Pi- 
etersz, Wilma Kuiperi-Jansen, Ina 
Profet y Astrid Salazar. Cada docen- 
te a percura pa yuda e alumnonan cu 
diferente tecnica di baile y a traha co- 
reografianan hopi special pa e show 
‘Un anochi colorido cu Simadanza’. 
Realisacion di show ta posibel gra- 
cias na e cooperacion ricibi di e 
alumnonan y nan mayornan duran- 
te e ultimo lunanan. Simadanza ta 
gradici e mayornan y e alumnonan 
pa nan dedicacion p’asina e scol di 


baile por presenta un biaha mas un 
bunita show den Cas di Cultura. 
Ariba dianan 26 y 27 di october e 
show ta cuminsa pa 8 or di anochi y 
diadomingo 28 di october pa 4 or di 
atardi. Carchi di entrada ta obtenibel 
na Simadanza den Dakota Shopping 
Paradise durante oranan di oficina, 
esta di 2 or pa 6 or di atardi y na Cas 
di Cultura. 

Tur amante di baile y publico en gen- 
eral ta keda invita pa bin presencia e 
show di baile di Simadanza den Cas 
di Cultura. 

IPA ta invita comunidad di Aruba pa su Dia 
Publico diasabra dia 17 di november 2018 





Instituto Pedagogico Arubano 


DIASABRA dia 17 di november 
2018 Instituto IPA ta tene su Dia Pu- 
blico (Open dag) anual. 

IPA ta un instituto di enseñansa su- 
perior cu ta forma maestro di scol 
preparatorio, di scol basico y di scol 
avansa pa enseñansa di Aruba. 

IPA su Dia Publico lo 
ta di 1 Oor di mainta te 2or 
di atardi na IPA 
(Isaac Wagemakerstraat 
1 7, San Nicolas). 

IPA ta invita tur studiante di HAVO, 
VWO y MBO nivel 4 y tur otro per- 
sona interesa pa cuminsa un estudio 
pa maestro pa asisti na e Dia Publico 
aki. Durante e Dia Publico lo duna 
informacion di e estudio di Maestro 
pa Enseñansa Primario, Bachelor 
Talen y e curso di PDG. 

Tambe lo duna informacion tocante 
e Test di admision y 21 + Toets. Nat- 
uralmente lo tin oportunidad pa in- 
scribi como studiante. Pa por inscribi 
na IPA mester trece e papel di registro 
civil (papel di AWG 5. E gastonan di 


inscripcion ta AWG 75,-. 

Po inscripcion di e estudio 
di Maestro pa Enseñansa 
Primario y Bachelor Talen 
mester bin cu copia di 
diploma di sea HAVO, 
VWO ofMBO nivel 4. 

Pa inscripcion di e curso 
di PDG mester bin cu 
copia di diploma di HBO 
of WO - opleiding. 

Banda di esaki por cera conoci cu e 
instituto en general y e ambiente es- 
tudiantil en particular y conoce nos 
facilidadnan. Ademas lo tin opor- 


tunidad pa combersa cu nos studian- 
tenan actual. 

Tambe lo tin un “Food & Bake Sale” 
organisa pa nos propio studiantenan. 
E benta di cuminda aki tin como 
meta pa recauda fondo pa e studian- 
tenan di aña 3 cu pronto lo biaha pa 
exterior pa nan pasantia internacio- 
nal. 

Di e manera aki IPA ta brinda henter 
Aruba un dia special di orientacion, 
yen di informacion y actividad. 

Pa mas informacion por tuma contac- 
to cu Studenten Services na 5243100 
of por bishita nos pagina di facebook 
‘Instituto Pedagogico Arubano’ of 
nos website www.ipaaruba.com 



Sintomsa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

DNM ta informa ariba ley cu ta prohibi 
core y haci daño na nos beachnan 



DESPUES cu Directie Natuur en 
Milieu (DNM) a ricibi bastante lceho 
via pagina social, yamada telefonico, 
como tambe via e plataforma Infra- 
ruba.com, DNM a tuma accion. 

A tuma e decision pa manda un carta 
na tur e tour operators, rancho cu ta 
sali cu turista riba cabay, y compani- 
anan cu ta huur tanto auto y ‘all ter- 
rain vehicles’ (ATV’s). 

E keho principal tawata trata di 
manehador cu NO ta na altura di 
reglanan stipula pa ley. Esaki specifi- 
camente tin di haber cu hende ta 
core ariba santo blanco (costanan) y 
asina destruyendo nos recurso natu- 
ral y e organismonan cu ta biba na 
nos costa. 

E comportacion aki ta trece cune e 
falta di respet pa Aruba su natura- 
lesa. E grupo di usuarionan aki, hopi 
biaha ta laga sushi atras y no ta de- 
shaci di esaki den e lugar asigna, cu 
ta un bari of hiba esalci bek cu nan. 
Den e carta aki DNM a menciona 2 
articulo di nos ley Decreto Nacional 
Playa y Costanan Publico (Lands- 
besluit openbare wateren en stran- 
den) art 25 y art 30. Articulo 25 
specificamente ta prohibi pa core of 
pasa riba nos costanan cu vehiculo di 
motor, bais y of bestianan (rij-of trek- 
dieren). 

Articulo 30 ta specifica cu ta prohibi 
pa tira/benta/deshaci/laga atras ma- 
terial cu ta clasifica como sushedad 
e.o di boternan, verpakkingsmaterial 
y of otro material den playa of riba 
costanan. 


DNM ta haci un yamada di urgen- 
cia no solamnete na e tour operators, 
tambe publico en general, pa tene 
cuenta cu nos ley y respeta nos re- 
coursonan natural. 

TA PROHIBI PA CORE OF PARA 
ARIBA COSTANAN. 

TA PROHIBI PA TIRA OF LAGA 
ATRAS SHUSHEDAD NA NOS 
COSTA YDEN E AWANAN(LAMA). 

DNM ta recorda un y tur cu si bo 
wak un acto ilegal bo por notifica po- 
lis pa tuma accion inmediato y por 


notifica esalci riba e plataforma: In- 
fraruba.com cu potret y luga cu esaki 
a tuma luga. 

DNM ta tuma e oportunidad pa 
gradici KPA, OM, AHATA, ATA, 
KVK y Blue Blocks Aruba pa nan 
cooperacion. Cu e informacion aki 
publica, DNM ta considera cu tur 
usuario ta bon na altura di nos ley- 
nan. Asina nos ta conta cu un y tur 
lo yuda mantene Aruba limpi y nos 
costanan liber di trafico pa No stroba 
naturalesa y e organismo cu ta biba 
eynan. 

Aruba Bank ta sigui contribui cu hobennan 

Dia di motivacion pa La Salle College tabata exitoso 


LA Salle College a organisa 
un mainta di motivacion pa 
su studiantenan. 

E dia alci e studiantenan a 
ricibi hopi informacion for 
di oradornan invita. Aruba 
Bank un biaha mas a mustra 
su sosten na e hobennan y 
a patrocina e dia di motiva- 
cion di ciclo avansa 2. 

Aruba Bank ta orguyoso di 
por tabata parti di e dia di 
motivacion, unda cu ta yuda 
e hobennan den nan punto 
mas cardinal di nan carera 
escolar. 

Durante e evento aki dife- 
rente orador a presenta y a 
papia riba nan area di exper- 
ticio. A conta cu oradornan 
local como internacional 
manera Guy Bavli, kend- 
enan a bin duna lectura. 
Tambe ex studiantenan di 
La Salle College a compar- 
ti diferente testimonio riba 
nan mesun logronan duran- 
te nan añanan di scol y den 
e bida cu nan tin. 

E reaccion di e hobennan 
tabata uno super positivo y 
a mustra hopi interes. E ho- 
bennan a prepara nan mes 
bon pa nan examen y nan 
ta ricibiendo tur guia nece- 
sario for di La Salle College. 
Aruba Banlc ta desea tur 
studiante hopi exito pa nan 
examen binidero y pa tin un 
futuro briyante. 



Arubaban 


Arubaban 

S.V. Unistars a bautisa nan uniform nobo hunto 

cu nan sponsor, Payroll Pro HRM 




DLARANSON, 17 october ultimo, e team 
di S.V Unistars a reuni na oficina di VCC 
International pa hunto cu e team di Pay- 
roll Pro HRM bautisa e uniform nobo di e 
team. 

E team a cuminsa e temporada di campe- 
onato di un manera positivo y cu un team 
balente cu ta cla pa yega hopi leu e tempo- 
rada aki di futbol. 

Sylvester Berg, miembro di directiva di S.V 
Unistars, ta comenta: “Nos a dicidi di pone 
hopi energia den e team p’e temporada 
nobo aki, nos ta sumamente motiva y ta 
trahando duro pa haci esaki un temporada 
exitoso”. 

E bautismo di e uniform tabata un ocasion 
hopi ameno unda e team di S.V Unistars y 
e team di Payroll Pro HRM por a comparti 
ideanan p’e temporada nobo di futbol. 

Bert Vermaas, Director di VCC Internation- 
al, a comparti: “Henter e team di Payroll 
Pro HRM ta sumamente orguyoso di por 
sponsor S.V Unistars. Nos ta wak cu e team 
tin hopi motivacion, ta hopi dedica y tin e 
gana di persevera y yega leu. Nos ta desea 
henter e team hopi exito p’e temporada 
nobo di futbol”. 

Fisioterapistanan di Corsou, St. Maarten y 
Aruba a uni den un asociacion 


ASOCIACION Profesional di Fisioterapia di Corsou, 
Aruba y St. Maarten a firma un Memorandum of Un- 
derstanding pa tin mihor cooperacion entre nan, bou 
auspicio di Koninklijk Genootschap voor Fysiotherapie 
(KNGF) di Hulanda. 

Esaki a tuma lugar fin di september, na Corsou, duran- 
te e Spinal Cord Injury Congres 2018. 

E Presidentenan; Jerry Brandon (Corsou), Marlon 
Maduro (Aruba) y Peter Prinsen (St. Maarten) a reuni 
hunto cu otro miembro di directiva, conseheronan y un 
manager pa maneho di calidad di KNGF. Nan a pal- 
abra pa traha mas intensivo riba e topiconan garantia y 
mantencion di calidad. 

Esaki ta un prome paso importante pa mehoracion den 
e maneho cu e 4 paisnan (Hulanda, Corsou, Aruba y 
St. Maarten) a palabra den un otro conferencia ante- 
riormente, pa sostene otro den mehoracion di calidad 
den salubridad publico. 

E Presidentenan di e 3 Asociacionnan Profesional di Fi- 
sioterapia ta di opinion cu e exigencianan di calidad pa 
un fisioterapista mester ta mescos entre e islanan CAS 
y BES. 

N’e momento aki e exigencianan di calidad ta diferente 
pa cada isla; no tin, of nan ta minimal of nan ta formu- 
la irealistico. Dor di traha hunto riba palabracionnan 
di calidad, den futuro lo por yega na garantia di calidad 
colectivo. 

E tres Asosiacionnan Profesional a presenta e puntanan 
alci n’e representante di KNGF. 

Na Hulanda KNGF ta representa e grupo mas grandi di 
fisioterapistanan y ta responsabel p’e 
supervision di e registro di calidad. 

Lo ta un tremendo posibilidad pa lanta un registro di 
calidad pa fisioterapia den Caribe cu ayudo di KNGF, 
ta opinion di e 3 Presidentenan. Pa por logra esaki, po- 
litica, pero tambe e otro partnernan Gobierno y seguro- 
nan, mester ta habri pa dialogo y cooperacion. 



E Asosiacionnan Profesional di Fisioterapia lo purba 
dialoga cada un riba nan isla den e proximo lunanan. 
Nan ta conciente cu tin espacio pa drecha e calidad di 
fisioterapia riba e islanan menciona, y nan kier partici- 
pa activamente den e decisionnan riba e tereno aki p’e 
exigencianan ta realistico y alcansabel. 

Tin e tendencia pa implementa exigencianan mucho 
abrupto di Hulanda cu tin resultadonan negativo p’e 
grupo di profesion/profesional aki. 

P’esey e tres Presidentenan kier a yega n’e Memoran- 
dum of Understanding pa nan cuminsa parti informa- 
cion, traha hunto y yega na solidaridad den Caribe. 

Fuera di calidad por trata otro topiconan di fisiotera- 
pia. Entre e Ministerionan di salud di e 4 paisnan a 
haci palabracion pa hunto traha riba programanan di 
prevencion, recapacitacion di profesionalnan den cuido 
y stimulacion di un bida saludabel, deporte y move- 
cion. 

Tur ta temanan na unda e fisioterapista por hunga un 
papel principal. 

Esalci kiermen cu e fisioterapista por duna un conseho 
importante pa realisa e puntonan cardinal den e con- 
ferencia entre e 4 paisnan. E asociacionnan ta habri pa 
dialogo. 

Awe den Time Out pa 6:15 nos lo bai tin atletanan hoben di Weightlifting 
ta trata di Nicole Dijkhoff sr Araque y Jeremy Dijkhoff No perde 


AVB ta start cu campeonato di futbol 201 8-201 9 

Prome wega ta entre SV Riverplate y SV Brazil Jrs. 



AWE diabierna pa 8:00pm lo resona e fluit pa inicia 
campeonato di futbol Division di Honor 2018-2019. E 
prome wega ta den Stadion G.P. Trinidad na Dakota y 
lo ta entre SV Brazil Jrs y SV Riverplate. 

A scoge e secuencia di e weganan via tiramento di lot. 
Diabierna anochi e campeonato ta cuminsa completa- 
mente di nobo. 

P’e fanaticonan, tur entrada cu paga na porta ta bay 


directamente n’e ekiponan hungando e anochi ey. 

E campeonato 2017-2018 a termina recientemente cu 
mas o menos 1600 diferente wega hunga tras di lomba. 
E campeonato di Division di Honor a conta cu 10 dife- 
rente eldpo cu hunto a hunga 18 wega den 2 rond. 
Despues a reduci e ekiponan n’e 4 mihonan cu a drenta 
play-off hungando 6 wega contra otro. E dos mihor 
teamnan a sigui pa final, cu a hunga 3 wega p’asina SV 
Dalcota gana Deportivo Nacional y asina bira campeon 
di Division di Honor p’e campeonato 2017-2018. 

“E temporada dushi ta cuminsa atrobe, den cual ta uni 
nos pueblo por medio di deporte. Y e deporte rey fut- 
bol lo luci atrobe, mescos t’e talentonan deportivo cu 
nos tin riba veld. 

Mi ta desea tur ekipo tur clase di exito y sperando cu 
disciplina domina e weganan”, asina ing. Richard Dijk- 
hoff, Presidente di AVB a duna di conoce. E ta conven- 
ci cu despues di un tremendo campeonato mundial di 
futbol, cu semper e atencion y interes pa futbol ta mas 
halto cu nunca. 

Ayera tabata un dia relativamente druk den Corte di Husticia na Córsou 

Atrobe demanda 24 aña prison pa C.M. (The Alley) 


WILLEMSTAD - For di 09:30 or di mainta Corte di 
Husticia na Corsou a cuminsa cu tratamento di e caso 
“The Alley” den Apelacion (Hoger Beroep). Sospecho- 
sonan ta: R.C. de J., C.S.M. y R.A.S.C. 
Abogado-General (AG) di Ministerio Publico (OM) a 
haci un demanda ayera di 24 aña di prison p’e homber 
C.M. den apelacion (hoger beroep). 

E ta sospechoso mayor den caso The Alley. E ta sintan- 
do un castigo caba di 24 aña di prison cu Huez den 
Prome Instancia a sentenci’e anteriormente. Alci 3 si- 
man lo tin sentencia den e caso aki. 

Pa 13.30 tabatin veredicto den caso di Apostel O.I.B. 
den Corte di Apelacion. Veredicto pa Apostel O.EB. a 
bira 14 aña prison y cu e no mag eherce trabou (ont- 
zetting uit recht) di lider di misa pa 19 aña. Tambe 
Huez a anuncia cu ta confiscá auto di O.I.B. (verbeurd 
verldaard). 

Pa 13:30or tabatin otro veredicto den caso di “Bandera 
Grill” tambe den Corte di Apelacion (Hoger Beroep). 



Sospechosonan ta: G.G.P, E.L.W. y E.E.W. 

Alci e Polis G.G.P, el haya 6 luna condicional y ont- 
zetting uit ambte pa 3 aña. P’e ex-Polis, E.L.W. 9 luna 
condicional y 5 aña ontzetting uit ambt. Y p’e Polis 
E.E.W. 12 luna condicional y 5 aña ontzetting uit 
ambt. 

Pa 2 or, tabatin veredicto den caso di sra. I.T. den caso 
“Valencia”. 


Kiebro na 

WILLEMSTAD - Diáranson 17 di october 2018, 
alrededor di 18.52 or, Central di Polis a ricibi noti- 
ficacion di un lciebro cu a tuma lugár na ‘Kruithuis’ 
Brievengat. 

For di un investigacion cu Polis a haci n’e sitio a resultá 
cu desconocirnan a kibra container den cua tabatin 
vuurwerlc y a bay cu un cantidad substancial di vuur- 
werlc sumamente peligroso. 

Un apelacion ta bay n’esnan cu a horta e vuurwerlcnan 


'Krwithuis' 

alci pa no haci uso di nan debi cu ta trata di vuurwerlc 
hopi peligroso. 

Tambe un yamada ta bay na comunidad pa den caso cu 
nan sa y/of mira persona cu ta den posicion di e vuur- 
werlcnan alci pa tuma contacto inmediatamente cu Polis 
via di e numbernan 917 y 108 cu t’e number anónimo. 
Polis ta conta cu cooperacion di comunidad p’asina ey 
evitá cuallcier disaster. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 





www.facebook.com/awemainta 



www.awemainta.com 


583-1400 


583-1444 

Cft: 

Ta tempo p'awor si Córsou realisá finansa publico duradero 

Palabracionnan nobo entre Gobiérno y Cft mester bólter e situacion 



WILLEMSTAD - Un esfuerso 
substansial a keda haci pa balansá 
e presupuesto di 2018, sinembargo 
Corsou su problemática presupues- 
tario di mas aña lceto bay ta lceda 
preocupante. E pais ainda no tin su 
maneho financiero na ordo. P’e mot- 
ibo aki Cft a yega na palabracionnan 
cu Gobiérno con pa yega na finansa 
publico duradero. 

A base di e documentonan cu Cór- 
sou a entregá (e adaptacion di presu- 
puesto y e reportahe di ehecusion), 
Cft anteriormente ya a constatá cu 
e presupuesto di 2018 no tabata 
cumpli mas cu e normanan stipulá 
den e Ley di Consenso di supervision 
financiero. 

Den cuadro di e trayecto di duna 
oido na ámbos banda (hoor- en we- 
derhoor), e Minister di Finansa a bin 
cu medidanan adicional y a entregá 
mas informacion. 

Cft sinembargo a conldui cu ainda 
tin inseguridad tocante di e ‘claim’ 
cu tin riba e compania di Gobiérno 
UTS, e riesgonan di Sehos y HNO y 
e hecho cu - mas en general - no por 
solucioná e problemática financiero 
structural di pais cu medidanan ad 
hoc. 

Un condicion importante ta pa trece 
y mantené órdo den e maneho fi- 
nanciero. Sin un maneho financiero 
sólido un proceso presupuestario na 
órdo no ta realisabel. 

E prueba (real) ta ora un cuenta an- 
ual cu un declaracion aprobatorio di 
acountant lceda aprobá na tempo. 

A yega n’e palabracion cu Gobiér- 


no di Córsou ta garantisá cu esaki 
lo tuma lugar cu e cuenta anual di 
2021. Lo elaborá y stipulá un ‘road- 
map’ p’e próximo 2 aña. 

Loke ta haci e ehecusion di e road- 
map aki posibel ta cu lo fortificá e co- 
lumna financiero di e aparato guber- 
namental liher y den forma drástico. 

Ademas a yega na palabracion to- 
cante mihor sistema pa efectuá im- 
puesto y cobransa di belasting, y 
tambe tocante di reforma di e siste- 
ma di belasting. 

Raymond Gradus, Presidente di Cft: 
“Fortificacion di economia di Córsou 
ta rekeri principalmente inversion 
privá. 

Inversionistanan privá kier reduci 
nan riesgonan, y nan kier por confia 
riba stabilidad y calidad di e apara- 
to gubernamental: Tanto di parti di 
e ámbtenaarnan como di parti di 
Gobiérno. 

Un condicion necesario p’esaki 
ta un maneho sólido di finansa 
publico. ”Tocante di e palabracionnan 


haci e ta declará: ‘Awor ta na Gobiér- 
no pa ehecutá esakinan den forma 
decisivo y cu determinacion. 

Como Cft nos lo sigui esaki cu un bi- 
sta hopi critico.” 

Cft lo informá Conseho di Minister 
di Reino tocante di e medidanan cu 
Gobiérno a tuma y e palabracionnan 
cu a haci cu Cft. 

Durante di su bishita na Córsou Cft 
a bishitá Gobernador, Conseho di 
Minister, Minister di Finansa, comis- 
ion financiero di Parlamento, e Direc- 
tor y Supervisor Ministerial (Minis- 
teriéle Regisseur en Toezichthouder) 
p’e hóspital nobo, gerencia di Banco 
Central y gerencia di refineria. 

Esaki tabata e promé bishita di e 
miembronan nobo di Cft, Henk 
Kamp (riba proposicion di Hulanda) 
y Russell Voges (riba proposicion di 
Sint Maarten). 

Hunto cu nan ta forma parti di e Co- 
legio e Presidente Raymond Gradus 
y Gregory Damoen (riba proposicion 
di Córsou). 

Intemacional 


Presidente di Cft Raymond Gradus: 

"Bonaire no ta duna suficiente contenido na 
legislacion, un escalacion ta menasá" 



KRALENDIJK - Colegio di su- 
pervision financiero Bonaire, Sint 
Eustatius y Saba (Cft) a haci un ya- 
mada na tanto Colegio Ehecutivo 
como Colegio Insular pa nan dem- 
ostrá di ta mas decidido. 

Ya pa algun tempo caba Cft a bin 
ta constatá cu riba demasiado 
tereno Bonaire no ta cumpliendo 
cu e normanan stipulá den ley. 
Tambe repetidamente no a cumpli at 
all óf no suficientemente cu palabra- 
cionnan haci cu e entidad publico. 
“Si e situacion aki no mehorá, un 
conseho pa un instruccion ta bira 
inevitabel”, asina Presidente di Cft, 
Raymond Gradus a declará. 

Durante di su bishita riba diamars 16 
di óctober ultimo, e Colegio a papia 
cu Gezaghéber, Colegio Ehecutivo, 
Conseho Insular y e representante 
suplente di Reino. 

Tambe a haci un bishita di trabou na 
Belastingdienst Caribisch Nederland 
(Servisio di Impuesto Hulanda Cari- 
bense), caminda e Colegio entre otro 
a ricibi un splicacion di cobransa di 
impuestonan di Reino na Bonaire, 
Sint-Eustatius en Saba. 

A hiba un combersacion intenso 


cu e miembronan di e Colegio 
Ehecutivo. Cft atrobe a expresá su 
preocupacion tocante di 
e calidad di e maneho 
financiero, cual ta kedando 
seriamente atras. 

Den combersacion cu Colegio Ehek- 
utivo, Cft a indicá cu conforme e ley 
vigente, e palabracionnan tocante di 
e plan di mehora di maneho finan- 
ciero mester keda formalisá mas aleu. 
Mester formulá e plan di mehora ac- 
tual mas skérpi y amplia esalci, pa di 
e forma aki duna contenido adecua- 
damente n’e recomendacionnan cu 
e accountent a duna riba e cuenta 
anual di 2017. 

Si Cft no mira suficiente progreso 
den esaki ni den e ehecucion di e 
plan ahustá, e ora ey lo no por evitá 
un escalacion den forma di un conse- 
ho pa Secretario di Estado di Asunto 
Interno y Relacionnan di Reino pa 
duna un instruccion. 

Cft a hasi un yamada n’e Colegio 
Ehecutivo pa evitá esaki. 

A papia tambe tokante di e preocu- 
pacion cu ta reina relacioná cu e ciclo 


di presupuesto y responsabilisacion. 
Asina por mira cu e presupuesto di 
2019 y e cuenta anual di 2017, cual 
Conseho Ehecutivo a pidi suspen- 
sion p’e te fin di séptémber, te ainda 
no a keda entregá na Cft. 

Consecuentemente Bonaire no ta 
cumpliendo cu e deadlinenan cu ta 
stipulá den e Ley di finansa publico 
entidadnan publico Bonaire, Sint- 
Eustatius y Saba (Wet FinBES). 
Esaki tabata alabes e promé bishita 
di señor H.G.J. (Henk) Kamp. En- 
trante 1 di juli sr. Henlc Kamp a rem- 
plasá señora S.M. (Sybilla) Deldcer 
como miembro di Cft riba proposi- 
cion di Hulanda. 

For di 1 di juli 2018 Cft BES ta con- 
sisti di Presidente Raymond Gra- 
dus, miembro riba proposicion di 
BES, Herbert Domacassé y miembro 
riba proposicion di Hulanda, Henk 
Kamp. 


Au^ra 

Kg* - 

“Señor ta mi wardador, mi no tin falta di nada. 
Den cunucu di yerba berde, E ta pone mi sosega 
E ta hiba mi na awa trankil, pa mi bolbe haya forsa” 
Salmo : 23 

Nos ta anuncia fayecimento di 



Gloria Zievinger-Croes 

*23-03-1936 - tl 8-10-2018 
Acto di entiero lo wordo anuncia despues. 

"Laga tur locual, cu ta spera mi ta bunita 

Laga tur locual, cu mi encontra na caminda ta bunita, 

Laga tur locual, cu ta rondonami ta bunita 
Laga tur locual mi laga atrás keda bunita 
Y laga esakinan termina den tur buniteza." 

Cu inmenso tristesa pero conforme cu Dios su boluntad, nos ta 
participa cu a bay descansa den brasa di Papa Dios, nos mama, wela, 
bisawela y ruman tan stima: 


Sra.Vda.Teonila 
Imaculada de 
Cuba-Gomez 

*23 -08- 1931 - 117- 10-2018 

Mihor conoci como"Nila", 

"Mama Nila"of"Nila di Bubu" 

Na bida viuda di Isaac A."Bubu"de Cuba 

Na nomberdi su: 

Yiunan: Fidel y Ingrid de Cuba-Rasmijn 

Diego"Jos"deCubayGina Luidens 

Miriam y Armando de Cuba - Feliciana 
Valentina y Rigoberto de Cuba - Croes 
Vladimir de Cuba y Marisella d'Aguiar 

Nieto(a)nan: Jimmy y Jully-Andrea Feliciana-Caicedo 

Nataliey Gabriela Croes 
Marian y Edmar Fingal 
Rachel Croesy Jean-Paul Lacle 
Isaac de Cuba y Rose Krosendijk 
Mariela Feliciana y Danilo Dijkhoff 
Canilay Xinamaica de Cuba 
lleyna de Cuba 



Bisanieto(a)nan: Mia,Ozzy y Maia Feliciana 

Jahmar,Jahail,y Jah-Nila Fingal 
Da'drick Dijkhof 


Manera Nieto: 
Rumannan: 


Swa y cuñanan: 


Gerwin Luidens 
hanuar Boekhoudt 

sra.vda. Candita Tromp-Gomez y yiunan. 
sra.vda. Iris Waincier-Gomez y yiunan. 
sra.vda. Iraida Levine-Gomez 
sr. Delwin y Hilary Gomez 
sr. Eric y Rientje Gomez y yiunan. 
sr. Jerry Gomez y Rubi "Morrocha" Lugo. 
sra.vda. Angelica "Lica"Visser-de Cuba 
sra. vda. Teresita "Chita"Tromp-de Cuba 
y yiunan 


Primo y primanan, comer y compernan 
Primanan manera ruman: Otilia y EdaThiel 
Sobrino, sobrinanan y ihanan cu ela stima. 
sra. Lourdes Everon 


Manera yiu: Tony Nemecek, Rene Hoftijzer, Frank Erasmus, 

Jorge y Dario Yarzagaray, Jairo Dania y Eduard Pieters 
Amistadnan di cas: Mama Anne Hart, Ivonne Swaen ,Bernadette Britten 
y Petra Petrochi, Vajecita Croes-Buckley, Liliana Ras-Buckley, Olga 
Buckley, Doña Eliza Rodriguez, Dica Danje, Nico Luidens y Erica Alvarez. 
Su ayudante cu a stime y cuide cu hopi amor y cariño manera su 
propio mama: 
sra. Adriana Almarsa Acacio 

Famia :de Cuba, Gomez, Hieroms, Rasmijn, Luidens, Feliciana, 
Croes, d'Aguiar, Caicedo, Fingal, Lade, Krosendijk, Dijkhoff,Tromp, 
Waincier, Labega, Levine, de Lange, Pieters, Saladin, Kuiperi, Diaz, Pablo, 
Lopez, Brokke, Krosendijk,Visser, Boerman,Tromp, Scheper, Booi, Diaz, 
Toppenberg, Buckley, Kelly, Herrera, Olive, Kerpens, Nicolas, Alvarez, 
Ortega, Bruining, Everon y demas famia. Bisiñanan, conocirnan y 
amigonan di bario di Companashi y demas amistadnan di Parokia di 
Playa. Tursu bon muchanan di S2K. 

Ta invita pa asisti na acto di entiero cual lo tuma lugar: DIASABRA 20 di 
oktober 

na Misa Catolico di Sta. Anna na Noord. E restonan mortal lo reposa den 
misa di 2:00 pa 4:00pm. Despues lo sigi pa Santana Catolico na Playa. 
Adres pa condolencia: Aurora Funeral Home - diabierna 19 di oktober 
di 6:00 pa 9:00pm 

Si den nos tristesa, nos por a lubida algun persona of famia, nos ta pidi 
nos disculpa. 

Lastimamente despues di intiero nos no por ricibi bishita di 
condolencia na cas. 


Mescos cu nos tata (q.e.p.d.), Mama Nila tambe a siña nos: 
"Semper haci bon sin spera nada a cambio" 




AuSra 

“Ponemi manera un seyo riba bo curazon, manera un 
seyo riba bo brasanan. Pasobra amor ta mes fuerte cu 
morto.” 

Cu dolor na nos curazon, pero conforme cu Dios su 
boluntad nos ta anuncia fayecimento di: 



Juan Bernardo Angela 

Mihor conoci como Juancho of Juancito 


Na nomber di su: 
Mama 

Tata 

Esposa 

Yiunan 


Ruman nan 


+Maria Angela 

+Juan Maximo Kock 

+Johanita Angela-Limonier 

Richa, +Luis Ras y yiunan 
+Francisco, Emma Angela y yiu 
Cecilia, Henky Ras y yiunan 
Ivia, Nestor Camacho y yiu 
Sharina Angela y yiunan 
Cheryl, Lemuel Flemming y yiunan 

+Mario Angela y yiu, Alida, 

+Jaco Wernet y yiunan, 

Beatriz Angelay yiunan, Nadi, 

Siria Angelay yiunan, 

Annie, Antonio Brete y yiunan, 
+Julian, +Marianita Kock y yiunan, 
+Maria, +Mauricio Thiel y yiunan, 
Sebastiana, +Jose Thiel y yiunan, 
Nene, Florita Kock y yiunan, 

Padu, Ida Kocky yiu, 

Eloisa, Buchi Koolman y yiunan, 
Rita Kock y yiunan 


Nieto y Nieta nan Zhandra y Jaymir, Bryan y Debbie, 
Joally, Randall y Maryluz, Alex y 
Valerie, Angelique y Gliffton, Dailany 
y Felix, Meilis y Ricardo, Jinara y 
Harvey, Thalia, Frideska y Jowel, 
Dwayne, Dwayene, Jahym, y Ciney. 

Bisanieto y Bisanieta nan, subrino y subrina nan, swa y 
cuña nan, suegro nan y suegra, Iha nan, comer y 
comper nan, prima y primo nan, Tito Tromp y su 
coleganan di Botica Santa Anna, compañeronan di 
Fundacion Paraiso y demas famia y amistadnan, mihor 
amigo Donny Ras. 

Ta invita pa asisti na acto di cremashon diasabra 20 
october 2018 for di 2’or pa 4’or di atardi na Royal 
Funeral Home. 

Oportunidad pa condolencia diabierna 19 october 
2018 for di 7’or pa 9’or di anochi. 




Aurora 

“No temas, porque yo estoy contigo; no te desalientes, 
porque yo soy tu Dios. 

Te fortaleceré, ciertamente te ayudaré, 
si, te sostendré con la diestra de mi justicia." 
Isafas 41:10 

Cu inmenso tristesa na nos curason, 
nos ta participa fayecimento di 



Pablo Antonio 
de Jesus Sanchez Uribe 

Mihor conoci como “Tio Pablo” of ‘Pablito” 

*13-06-1950 Bucaramanga, Colombia 
|13-10-2018 Oranjestad, Aruba 

Na nomberdi su: 

Mayornan 

t Jorge Sanchez Camacho 
t Margarita Sanchez Uribe 

Yui stima 

Marisol Sanchez Maldonado y Christopher Robles 

Ex-casa y Mama di su yiu 
Lidia Maldonado 

Amigonan di cas y bisiñanan: 

Netty, Reyna, Laura, David, Nuris, Gloria, Carmen y 
Tatiana, Carmen y Henk, Emperatriz, Papo 
Geisen, Luis, China, Ada, Jeally, Susana, Elida, Mireya, 
Zaza, Norma, Amanda y Tommy 

Tur Tia, Tio y ex-integrante di Twinkle Lights 
Famia Sanchez, Uribe, Camacho, Maldonado, 

Erasmus, Mohamed, Robles, Velazquez na Aruba y 
den exterior 

Ta invita pa compaña nos na Aurora Funeral Home pa 
condolencia y despedida 

Condolencia: Diahuebs 18 di October, 2018 di 7:00 
p.m. pa 9:00 p.m. 

Despedida: Diabierna 19 di October, 2018 di 9:00 a.m. 
pa 11:00 a.m. 

Nos disculpa si den nos tristesa nos por a lubida algun 
familiar, amigo of conocir. 


X up hilh (ffimv urfwie' 

t? Mainta 

E unico corant GRATIS 



Abona awo 

Manda un e-mail na: 
Noticia@awemainta.com 
i) sKirbi e palabranan: “Ami Kier Abona” 



UKe nos riba facebooK 

Keda “up to date” t) MKe nos riba faceboo 
www.facebooK.com/awemainta 


Subi riba nos website 

www.awemainta.com 

AWEMainta completamente 

DIGITAL 




















